qundao/data-zh-poetry huggingface dataset:
夏日村居四十二首·其十
作者：于慎行
朝代：明

抚枕沈吟焦鹿，衔杯啸傲蠃螟。已悟觉时是梦，还知醉里为醒。
夏日村居四十二首·其十一
作者：于慎行
朝代：明

天籁非关比竹，园林片片春声。柳畔提壶劝酒，花间布谷催耕。
夏日村居四十二首·其十七
作者：于慎行
朝代：明

面面溪山缭绕，村村花树蒙笼。人在渊明记里，家居摩诘图中。
夏日村居四十二首·其十三
作者：于慎行
朝代：明

雀入大水为蛤，橘踰长淮化枳。天地岂私我哉，人生贵适志耳。
夏日村居四十二首·其十九
作者：于慎行
朝代：明

九陌朱轮华毂，五陵骏马轻裘。眼底蜉蝣楚楚，枕中蝴蝶悠悠。
夏日村居四十二首·其十二
作者：于慎行
朝代：明

倚杖云中送鸟，投竿水上观鱼。述志何曾著赋，绝交亦自无书。
夏日村居四十二首·其十五
作者：于慎行
朝代：明

家住谷城山下，行踪半慕留侯。初无黄石公授，但从赤松子游。
夏日村居四十二首·其十八
作者：于慎行
朝代：明

偶遇城中客列，因知海上烽传。零落张骞使节，沈浮杨仆楼船。
夏日村居四十二首·其十六
作者：于慎行
朝代：明

握笔峰霞缥缈，弹琴涧水潺湲。草阁终年不闭，荆扉镇日常关。
夏日村居四十二首·其十四
作者：于慎行
朝代：明

石几移当薜幌，丝囊凭对花栏。门外何方骑吹，红尘北走长安。
夏日村居四十二首·其四
作者：于慎行
朝代：明

云里青山尽处，花间流水来时。行负鸱夷载酒，吟挥麈尾成诗。
夏日村居四十二首·其四十
作者：于慎行
朝代：明

量似饮河鼹鼠，居同粘壁蜗牛。阅世惟须满腹，谋身只合藏头。
夏日村居四十二首·其四十一
作者：于慎行
朝代：明

水面时喧雁鹜，山坳远下牛羊。细雨疏槐落日，披襟小坐绳床。
夏日村居四十二首·其四十二
作者：于慎行
朝代：明

见客端愁结袜，开门最怯梳头。赢得北窗偃卧，湘帘翠簟如秋。
夏日游扈泉六韵
作者：于慎行
朝代：明

奇峰涵秀景，绝境斸灵泉。远脉遥通海，平流半倚天。歘惊银汉落，隐似白虹悬。喷雪图青壁，飞珠散紫烟。风恬声未歇，月出影相连。对酒沾琼液，分波洒玉田。濯缨同调在，流水共潺湲。
夏日登毗卢阁
作者：于慎行
朝代：明

宝界高悬百尺楼，丹梯半上不能休。窗临星斗诸天近，壁绕烟霞五月秋。迢递群山横大漠，苍茫一气辨皇州。凭阑欲起悲歌色，人代何缘此胜游。
夏日访侯兄东山别业因阅两甥行卷
作者：于慎行
朝代：明

怅别东山岁颇深，将军楼阁郁萧森。松涛昼送孤亭雨，薜幌晴交满院阴。万里风烟今日酒，百年兄弟白头心。吾甥更自多文藻，最羡君家桂树林。
夏日过二兄石淙别业同游洪范东流用韵六首
作者：于慎行
朝代：明

十里行歌路欲迷，石桥曲径过龙溪。村翁底事争相笑，驴背风吹白接䍦。桃花落尽武陵溪，碧草芊芊岸柳齐。洞口主人今不在，青山如画鸟空啼。两代豪华尽可哀，中丞楼榭故侯台。多情惟有东流水，依旧声从树杪来。谷口花深日欲低，水边村落听鸡啼。晚山更自多佳气，一带寒烟暮雨西。古庙空坛枕石城，残碑埋没落花平。池边何代长杨树，呜咽寒涛作雨声。霸主荒坟俯碧溪，夕阳草树冷凄凄。山泉带雨声何急，流到台前不向西。
夏日过二兄石淙别业同游洪范东流用韵六首·其一
作者：于慎行
朝代：明

十里行歌路欲迷，石桥曲径过龙溪。村翁底事争相笑，驴背风吹白接䍦。
夏日过二兄石淙别业同游洪范东流用韵六首·其三
作者：于慎行
朝代：明

两代豪华尽可哀，中丞楼榭故侯台。多情惟有东流水，依旧声从树杪来。
夏日过二兄石淙别业同游洪范东流用韵六首·其二
作者：于慎行
朝代：明

桃花落尽武陵溪，碧草芊芊岸柳齐。洞口主人今不在，青山如画鸟空啼。
夏日过二兄石淙别业同游洪范东流用韵六首·其五
作者：于慎行
朝代：明

古庙空坛枕石城，残碑埋没落花平。池边何代长杨树，呜咽寒涛作雨声。
夏日过二兄石淙别业同游洪范东流用韵六首·其六
作者：于慎行
朝代：明

霸主荒坟俯碧溪，夕阳草树冷凄凄。山泉带雨声何急，流到台前不向西。
夏日过二兄石淙别业同游洪范东流用韵六首·其四
作者：于慎行
朝代：明

谷口花深日欲低，水边村落听鸡啼。晚山更自多佳气，一带寒烟暮雨西。
夏日过双寺赠宝藏法师
作者：于慎行
朝代：明

偶过城北寺，一憩宝公堂。午饭青精滑，新茶玉乳香。疏钟沉片雨，高树出斜阳。为叩经行地，浮杯海路长。
夏日进讲和张洪阳年丈韵
作者：于慎行
朝代：明

秉烛趋丹禁，横经侍法筵。晓凉生殿阁，旭日动云烟。佩委天香散，花深玉漏传。非材惭献纳，鹄立细旃前。
夏日邀朱令君饮楮村石淙
作者：于慎行
朝代：明

山公在襄阳，日醉习池月。歌声起铜鞮，至今名未歇。我侯有仙标，邈与世人绝。抱琴出邑郭，来采石淙蕨。石淙何潺湲，流水喷玉屑。萧飒洞壑鸣，五月寒人骨。方塘一片石，混沌本无缺。自从庖羲来，画作赤文裂。远望峡水流，犹似天山雪。此中有真赏，欲语不可说。扫苔卧石坪，山月归可挈。
夏日閒居
作者：于慎行
朝代：明

空林销永日，不暑亦无喧。种药时窥圃，摊书每闭门。雨痕侵柱础，苔色上松根。此意应谁识，惟偕静者论。
夏日饮表弟刘敬宇水亭四首
作者：于慎行
朝代：明

水际芙蓉馆，芳辰每见招。车停林外雨，人过竹边桥。树影侵杯动，花香入眼飘。坐来閒白羽，秋气已萧萧。别业中丞旧，新塘凿更奇。亭深凫雁渚，树老凤凰枝。惜往宁多日，徵欢又一时。洗杯酬爱弟，偏忆渭阳诗。亦有池台胜，如君结搆稀。横槎能作榭，蟠木可为矶。漫取花行酒，真愁露湿衣。层轩销暑气，赤日石林微。晚凉犹未倦，改席倚亭阑。脍鲤银丝细，调冰玉椀寒。笑开桃叶扇，醉岸竹皮冠。杯底中天月，还应勒马看。
夏日饮表弟刘敬宇水亭四首·其一
作者：于慎行
朝代：明

水际芙蓉馆，芳辰每见招。车停林外雨，人过竹边桥。树影侵杯动，花香入眼飘。坐来閒白羽，秋气已萧萧。
夏日饮表弟刘敬宇水亭四首·其三
作者：于慎行
朝代：明

亦有池台胜，如君结搆稀。横槎能作榭，蟠木可为矶。漫取花行酒，真愁露湿衣。层轩销暑气，赤日石林微。
夏日饮表弟刘敬宇水亭四首·其二
作者：于慎行
朝代：明

别业中丞旧，新塘凿更奇。亭深凫雁渚，树老凤凰枝。惜往宁多日，徵欢又一时。洗杯酬爱弟，偏忆渭阳诗。
夏日饮表弟刘敬宇水亭四首·其四
作者：于慎行
朝代：明

晚凉犹未倦，改席倚亭阑。脍鲤银丝细，调冰玉椀寒。笑开桃叶扇，醉岸竹皮冠。杯底中天月，还应勒马看。
夏日饮表弟刘敬宇水亭四首·其四
作者：于慎行
朝代：明
体裁：五言律诗

晚凉犹未倦，改席倚亭阑。脍鲤银丝细，调冰玉碗寒。笑开桃叶扇，醉岸竹皮冠。杯底中天月，还应勒马看。
夏日黄石山庄即事
作者：于慎行
朝代：明

山居涉长日，散发不容簪。酒熟床头漉，诗成枕上吟。移花常待雨，种树稍成阴。欲叩金闺侣，何须此陆沉。
夜发杨柳青望天津海口
作者：于慎行
朝代：明

夕泊大堤口，雨气侵肌骨。舟子不得停，鸣桨中夜发。闻道海门近，惊栗不敢越。渔灯隐遥浦，箫鼓声未歇。人语烟中村，舟横沙上月。岸接远流平，树入回波没。不睹潮涨奇，安知溟渤阔。喔喔天鸡鸣，东望苍烟裂。霞生赤城峤，日出扶桑窟。胧胧五云里，欲吐金银阙。钟鼓罗宫廷，百辟修朝谒。整衣顾我仆，神情坐超忽。
夜泊有怀
作者：于慎行
朝代：明

月白夜将阑，潮平两岸宽。倚舟人语静，过雨树声寒。戍鼓城隅觅，船灯水际看。所期江路迥，何处采芳兰。
夜郎歌送贾谏议德修奉使黔中临问属夷酋长
作者：于慎行
朝代：明

燕城客舍经春草，落花如雪閒不扫。故人忽作夜郎行，离心沟水长安道。与君追逐竞高踪，翩翩矫若双飞龙。春风共载承明笔，晓月同趋长乐钟。嗟君风度何磊磊，夙昔大名满东海。千言倚马疾如飞，赋成四座腾光彩。一列金闺法从班，朝朝鸣玉侍天颜。牵裾折槛偶然事，谏草琅琅动九关。夜郎越巂天南土，万里夷荒开幕府。倚剑秋回七泽云，挂帆夜渡三湘雨。天书远向百蛮开，辫发番君夹道来。啸咤风雷震山岳，白日罔两何有哉。金杯红烛月鸣杵，酌酒与君对君语。区区离合安足陈，怀抱平生吾与汝。春晴日观转愁予，十二河山锦不如。莫诧故林偏得到，吾将走马深嵓居。
夜雨呈候吴郎
作者：于慎行
朝代：明

城南学作瀼西屋，炎天试借吴郎宿。不知有何光怪发，一夜蛟龙怒相逐。雨声彻旦雷声奔，列缺不断高空痕。崩涛万壑吼万马，此时已齧孤亭根。为客睡眼不曾著，遣涉滂沱问安乐。莫将风物动乡愁，且覆青州银凿落。
大伾山亭图歌为朱令君赋
作者：于慎行
朝代：明

谁持一幅绡，扫作千林碧。奇峰华嵂浮烟空，秀色横分白马迹。山下草堂瞰古城，百花潭水飞春英。长杨翠柏蔽云日，静听似闻风雨声。亦有高台临灌莽，岧峣百尺浮云上。何人月夜舒长啸，一声遥和竹林响。台下悠悠河水来，乱帆东去接天回。青山一片明湖里，翠黛光摇宝镜开。春风满岩杏花裂，光中乍见轻烟灭。赩如赤城霞，皎若天山雪。修竹檀栾碧万竿，清风瑟瑟动庭兰。了然潇湘色，对此心神寒。西北一亩丘，厥形如负局。仙人对弈挥素手，华山几更春草绿。我披此图开心颜，一时坐我烟霞间。恍如身到辋川曲，目中已自无尘寰。又似桃花源里去，碧流红雨不知处。黎阳仙翁圣代英，欲卧沧浪绝世名。一朝解绂谢天子，杳然自写丹青里。有子重看上苑花，河阳万树还相似。仙翁可望不可亲，绘为此图传世人。真游莫讶人间少，方丈蓬莱别有春。
大司空朱师分赐鲥鱼赋谢
作者：于慎行
朝代：明

五月霜鳞满贡船，长安到日色犹鲜。牙樯锦缆来千里，玉箸金盘下九天。画省不缘宫府赐，蓬门宁睹吏人传。河淮一苇司空绩，岁岁江鱼入御筵。
大名王仲木从梅侍御西征奏凯北旋赋此壮之
作者：于慎行
朝代：明

十年裘马客长安，杖荣从军戍贺兰。桓典霜威开幕府，陈琳檄草据征鞍。铙歌出塞边沙白，烽火登城汉帜丹。谁道护羌诸校在，功成今日属儒冠。
大堤曲
作者：于慎行
朝代：明

大堤春尽花成雨，大堤女儿隔花语。扬州估客四角幡，暮泊兰桡宿江渚。芙蓉宝帓绿云鬟，翠簟银缸夜色寒。倚瑟当垆春酒尽，卷帷望月晓装残。石城一曲歌未足，日出天空江水绿。含啼送客更多愁，肠断烟波万里秋。
天台小画
作者：于慎行
朝代：明

春雨桃花夹岸香，天台流水路茫茫。尘缘自与仙源隔，误杀人间学阮郎。
天津
作者：于慎行
朝代：明

白浪浮空拍海门，天津城下万艘屯。吹箫伐鼓中流渡，卖酒烹鱼何处村。黯䨴平林含雨气，迷茫远岸吐潮痕。江淮百亿输王府，岁岁梯船奉至尊。
天津夜月
作者：于慎行
朝代：明

放舟乘晚浪，伐鼓注归流。明月千帆夜，长风万里秋。篙师探渡口，津吏指潮头。浩荡烟波里，应怜估客游。
天津观潮
作者：于慎行
朝代：明

六月天山雪，寒涛亦壮哉。声疑吹地转，浪莫蹴天开。估舶迎风住，渔舠弄水回。方闻通海运，万橹日边来。
天界寺禅房呈讱庵棠轩二丈
作者：于慎行
朝代：明

萧晨游法苑，迥眺出云峰。秋色霜前雁，寒声雨后钟。酒随陶令醉，谈许惠休从。何意风尘地，居然白社踪。
太虚亭望金陵亭在摄山绝顶
作者：于慎行
朝代：明

孤亭高倚暮云秋，平楚苍苍望石头。紫气微分双阙影，白云中断大江流。萧森落木来悲气，迢递青山入壮游。王业千年根本在，燕吴两地对皇州。
奉寄家兄无妄二首
作者：于慎行
朝代：明

载笔虚当侍从年，多惭无赋奏甘泉。愁中月露西清夜，梦里松萝故国天。石阁当山多鸟道，蓬门临水半人烟。别来两度经春草，谁傍池塘白昼眠。吾兄侠气旧昂藏，抱玉空山鬓有霜。白石常封烧药灶，红泉自绕读书床。休从渔父思兰沚，漫羡词臣赋柏梁。此际秋风生桂树，歌残招隐意苍茫。
奉寄家兄无妄二首·其一
作者：于慎行
朝代：明

载笔虚当侍从年，多惭无赋奏甘泉。愁中月露西清夜，梦里松萝故国天。石阁当山多鸟道，蓬门临水半人烟。别来两度经春草，谁傍池塘白昼眠。
奉寄家兄无妄二首·其二
作者：于慎行
朝代：明

吾兄侠气旧昂藏，抱玉空山鬓有霜。白石常封烧药灶，红泉自绕读书床。休从渔父思兰沚，漫羡词臣赋柏梁。此际秋风生桂树，歌残招隐意苍茫。
奉寄朱大司空老师
作者：于慎行
朝代：明

上东门外一沾巾，别恨千重总未伸。自古难酬知己遇，只今谁是报恩人。即教寥落江湖日，转识安危社稷身。渭水不须劳梦卜，已从高阁画麒麟。
奉寄李北山先生四首
作者：于慎行
朝代：明

当代论骚雅，公存大国风。源流千古见，才俊一时空。岁月鸳行外，江湖鹤发中。倚天长剑在，犹觉气成虹。先朝老法从，白首卧岩阿。避世交游简，藏山论著多。醒酬渔父问，醉倚雪儿歌。大有餐霞秘，红颜盛若何。雅道何寥廓，时名易陆沉。不因今日论，宁见异时心。剪拂千金价，宫商万籁音。故交芜没久，亦许附词林。龙门何日御，流想碧山隅。文雅从先进，声名避大巫。白云康乐墅，春酒步兵厨。早晚抽簪去，能容绛帐趋。
奉寄李北山先生四首·其一
作者：于慎行
朝代：明

当代论骚雅，公存大国风。源流千古见，才俊一时空。岁月鸳行外，江湖鹤发中。倚天长剑在，犹觉气成虹。
奉寄李北山先生四首·其三
作者：于慎行
朝代：明

雅道何寥廓，时名易陆沉。不因今日论，宁见异时心。剪拂千金价，宫商万籁音。故交芜没久，亦许附词林。
奉寄李北山先生四首·其二
作者：于慎行
朝代：明

先朝老法从，白首卧岩阿。避世交游简，藏山论著多。醒酬渔父问，醉倚雪儿歌。大有餐霞秘，红颜盛若何。
奉寄李北山先生四首·其四
作者：于慎行
朝代：明

龙门何日御，流想碧山隅。文雅从先进，声名避大巫。白云康乐墅，春酒步兵厨。早晚抽簪去，能容绛帐趋。
奉旨代撰恭祝圣母万寿二首
作者：于慎行
朝代：明

宝祚恭膺幸有年，为承慈训化机旋。东朝共祝增仙算，大内亲趋捧寿筵。律转一阳熙舜旦，石将五色补尧天。母仪仰见超前古，图史应令万祀传。璇霄南极现祥光，入仗亲称万岁觞。宝座三重开内殿，法音九部举东厢。华嵩效祝春难老，衮绣承欢日始长。愿酌沧溟添寿纪，年年流庆衍天潢。
奉旨代撰恭祝圣母万寿二首·其一
作者：于慎行
朝代：明

宝祚恭膺幸有年，为承慈训化机旋。东朝共祝增仙算，大内亲趋捧寿筵。律转一阳熙舜旦，石将五色补尧天。母仪仰见超前古，图史应令万祀传。
奉旨代撰恭祝圣母万寿二首·其二
作者：于慎行
朝代：明

璇霄南极现祥光，入仗亲称万岁觞。宝座三重开内殿，法音九部举东厢。华嵩效祝春难老，衮绣承欢日始长。愿酌沧溟添寿纪，年年流庆衍天潢。
子冲可大二君新第同饮朝天宫台上
作者：于慎行
朝代：明

倚马高台兴不禁，垂髫旧侣共登临。三山暮雨飞仙阙，万户春花满禁林。缥缈箫声云里近，纵横剑气酒边深。回思二十年来事，今日吾曹可醉吟。
子冲携尊方山相候因谋卜筑
作者：于慎行
朝代：明

百里行厨至，追欢有报书。春城开腊蚁，别墅罩河鱼。白社能留客，青山可卜居。未须烦地主，十笏是吾庐。
子夜冬歌
作者：于慎行
朝代：明

朔风吹北林，玄冰结远岸。君心非松柏，岁寒那不变。万里覆寒云，千林飞素雪。此时为欢愁，心如三伏热。华茵倚重炉，璇房捲罗幕。惊见雪花飞，谓是杨花落。忆欢不能寐，中夜涕纵横。河流不应冻，是侬泪结成。
子夜冬歌·其一
作者：于慎行
朝代：明

朔风吹北林，玄冰结远岸。君心非松柏，岁寒那不变。
子夜冬歌·其三
作者：于慎行
朝代：明

华茵倚重炉，璇房捲罗幕。惊见雪花飞，谓是杨花落。
子夜冬歌·其二
作者：于慎行
朝代：明

万里覆寒云，千林飞素雪。此时为欢愁，心如三伏热。
子夜冬歌·其四
作者：于慎行
朝代：明

忆欢不能寐，中夜涕纵横。河流不应冻，是侬泪结成。
子夜夏歌
作者：于慎行
朝代：明

开轩待远风，风来不吹面。何如觅剪刀，裁作合欢扇。何处复无暑，月出湖水边。汎舟芙蓉里，分明自取莲。含桃初作花，畏恐旁人见。今日食含桃，空条谁复盼。别时杨花落，别后藕花芳。惜往觉日短，望来觉日长。
子夜夏歌·其一
作者：于慎行
朝代：明

开轩待远风，风来不吹面。何如觅剪刀，裁作合欢扇。
子夜夏歌·其三
作者：于慎行
朝代：明

含桃初作花，畏恐旁人见。今日食含桃，空条谁复盼。
子夜夏歌·其二
作者：于慎行
朝代：明

何处复无暑，月出湖水边。汎舟芙蓉里，分明自取莲。
子夜夏歌·其四
作者：于慎行
朝代：明

别时杨花落，别后藕花芳。惜往觉日短，望来觉日长。
子夜夏歌二首
作者：于慎行
朝代：明

含桃初作花，畏恐傍人见。
今日食含桃，空条谁复盼。
子夜春歌
作者：于慎行
朝代：明

朱景带碧楼，新风吹罗幌。谁能怀春情，不发柔弦响。春花浑欲笑，春鸟自成歌。惆怅春皋上，含愁可奈何。金屋燕初飞，长堤草已绿。春蚕不作茧，思子何由续。正及春花时，采芳步华薄。春风复无情，又欲吹花落。
子夜春歌·其三
作者：于慎行
朝代：明

金屋燕初飞，长堤草已绿。春蚕不作茧，思子何由续。
子夜春歌·其二
作者：于慎行
朝代：明

春花浑欲笑，春鸟自成歌。惆怅春皋上，含愁可奈何。
子夜春歌·其四
作者：于慎行
朝代：明

正及春花时，采芳步华薄。春风复无情，又欲吹花落。
子夜春歌二首
作者：于慎行
朝代：明

朱景带碧楼，新风吹罗幌。谁能怀春情，不发柔弦响。
子夜歌十二首
作者：于慎行
朝代：明

侬年三五时，双鬟垂两肩。日在欢左右，不解取欢怜。秋月照四壁，络纬当窗织。徒闻机杼声，终夜不成匹。不能识郎心，何用识郎面。黄檗在深林，苦心谁得见。始欲识欢时，愿作同心结。丝线不相逢，里许暗自别。欢游横塘岸，侬望长安道。昔为同心花，今成断肠草。年少不为乐，夷犹欲谁与。不见东门花，落地如红雨。明旦沟水头，折柳牵郎衣。郎心如流水，东去何时归。谁令冰不寒，谁令火不热。雨霜涂前除，侬思底得绝。枕上看月来，梦中与欢诀。月自不相离，欢心不如月。相逢不须臾，相看长脉脉。木末采芙蓉，莲子何由得。侬如水中石，波至亦累累。欢如陌上尘，左右从风吹。玉腕弄柔弦，清商吐未转。何意凉风吹，使我肝肠断。
子夜歌十二首·其一
作者：于慎行
朝代：明

侬年三五时，双鬟垂两肩。日在欢左右，不解取欢怜。
子夜歌十二首·其七
作者：于慎行
朝代：明

明旦沟水头，折柳牵郎衣。郎心如流水，东去何时归。
子夜歌十二首·其三
作者：于慎行
朝代：明

不能识郎心，何用识郎面。黄檗在深林，苦心谁得见。
子夜歌十二首·其五
作者：于慎行
朝代：明

欢游横塘岸，侬望长安道。昔为同心花，今成断肠草。
子夜歌十二首·其八
作者：于慎行
朝代：明

谁令冰不寒，谁令火不热。雨霜涂前除，侬思底得绝。
子夜歌十二首·其六
作者：于慎行
朝代：明

年少不为乐，夷犹欲谁与。不见东门花，落地如红雨。
子夜歌十二首·其十
作者：于慎行
朝代：明

相逢不须臾，相看长脉脉。木末采芙蓉，莲子何由得。
子夜歌十二首·其十二
作者：于慎行
朝代：明

玉腕弄柔弦，清商吐未转。何意凉风吹，使我肝肠断。
子夜歌十二首·其四
作者：于慎行
朝代：明

始欲识欢时，愿作同心结。丝线不相逢，里许暗自别。
子夜歌四首
作者：于慎行
朝代：明

侬如水中石，波至亦累累。欢如陌上尘，左右从风吹。
子夜歌四首
作者：于慎行
朝代：明

枕上看月来，梦中与欢诀。月自不相离，欢心不如月。
子夜歌四首
作者：于慎行
朝代：明

秋月照四壁，络纬当窗织。徒闻机杼声，终夜不成匹。
子夜秋歌
作者：于慎行
朝代：明

严霜下空阶，促织声何烈。夜中无人语，怀情望秋月。凉风夜中来，白露凝如玉。不敢拭清砧，捣衣乱心曲。露井冻银床，秋风生桐树。任吹桐花飞，莫吹梧子去。别欢三春月，思欢九秋霜。霜华上玄鬓，侬心底不伤。
子夜秋歌·其一
作者：于慎行
朝代：明

严霜下空阶，促织声何烈。夜中无人语，怀情望秋月。
子夜秋歌·其四
作者：于慎行
朝代：明

别欢三春月，思欢九秋霜。霜华上玄鬓，侬心底不伤。
子夜秋歌二首
作者：于慎行
朝代：明

凉风夜中来，白露凝如玉。不敢拭清砧，捣衣乱心曲。
子夜秋歌二首
作者：于慎行
朝代：明

露井冻银床，秋风生桐树。任吹桐花飞，莫吹梧子去。
子愿过宿云楼小酌用韵
作者：于慎行
朝代：明

看山常独醉，无奈索居何。那值春光暮，能邀上客过。钩帘芳树近，挥麈白云多。欲似南楼月，胡床发啸歌。
子愿饮东流池上
作者：于慎行
朝代：明

春入桃源路，飞觞日未斜。溪头逢燕子，池面落杨花。听树萧萧雨，看山片片霞。与君忘世虑，沈醉即为家。
子愿饮天柱峰下赠吴人薛文学南旋
作者：于慎行
朝代：明

缥缈高峰下，相从蹑屐来。攀崖行觅草，欹石坐传杯。半岭开琼观，中天倚玉台。吴门应系马，有客岱宗回。
孤雁
作者：于慎行
朝代：明

池上孤鸣雁，因风忆断行。凋萧形影共，蹢躅羽毛伤。有恨惊霜露，无心慕稻粱。如何笼伴鸟，噭噭主人傍。
安我素吏部倚舟过访酬赠
作者：于慎行
朝代：明

沙边能系缆，相顾到林庐。斗室虚高枕，衡门有驻车。桃灯秋雨后，漉酒菊花初。好在山公启，休忘北阙书。
安陵雨泊
作者：于慎行
朝代：明

广川城北倚扁舟，寒色萧萧对驿楼。过雨菰芦惊午梦，乘波凫鹭激中流。长天积水千帆暮，斜日疏林五月秋。指点津亭问前路，居人为说古瀛洲。
宿云翠山洞送可大南还
作者：于慎行
朝代：明

十年重作碧山游，万事相看两鬓秋。夜鹤有情惊别梦，岩花无语殢春愁。天开洞壑双樽酒，人去沧浪一叶舟。峰后峰前往来路，少时还拟待鸣驺。
寄上外舅秦翁生辰
作者：于慎行
朝代：明

红颜阅世俨如仙，绛县将盈亥首年。三岛常浮沧海上，一峰突起岱宗前。同时父老游谁健，旧社桑麻乐自偏。闻道华辰新酒熟，杯中太乙是青莲。
寄习豫南太史闽中二首
作者：于慎行
朝代：明

飒飒双鸣鹤，集彼玉树林。凌风振逸响，各有九霄心。如何乖羽翼，形影互飞沈。君滞炎海上，我栖梁父阴。伫立望川梁，江路迥且深。岂无一札书，飞鸟不怀音。眷彼越乡叹，感此年岁侵。一为同心谣，涕下沾衣襟。日夕登高台，悠悠望南海。南海不可从，万里阴云霭。念我同心人，留滞方何在。一出咸阳门，岁事数已改。眇眇睇空江，晔晔生兰？。日晏江水寒，美人殊不采。如何桃李颜，含笑扬光彩。保尔岁寒心，芳华自晻霭。
寄习豫南太史闽中二首·其一
作者：于慎行
朝代：明

飒飒双鸣鹤，集彼玉树林。凌风振逸响，各有九霄心。如何乖羽翼，形影互飞沈。君滞炎海上，我栖梁父阴。伫立望川梁，江路迥且深。岂无一札书，飞鸟不怀音。眷彼越乡叹，感此年岁侵。一为同心谣，涕下沾衣襟。
寄习豫南太史闽中二首·其二
作者：于慎行
朝代：明

日夕登高台，悠悠望南海。南海不可从，万里阴云霭。念我同心人，留滞方何在。一出咸阳门，岁事数已改。眇眇睇空江，晔晔生兰？。日晏江水寒，美人殊不采。如何桃李颜，含笑扬光彩。保尔岁寒心，芳华自晻霭。
寄习豫南太史闽中二首·其二
作者：于慎行
朝代：明
体裁：古风

日夕登高台，悠悠望南海。南海不可从，万里阴云霭。念我同心人，留滞方何在。一出咸阳门，岁事数已改。眇眇睇空江，晔晔生兰�。日晏江水寒，美人殊不采。如何桃李颜，含笑扬光彩。保尔岁寒心，芳华自晻霭。
寄侯将军塞上
作者：于慎行
朝代：明

白苇黄榆玉塞秋，将军新试锦貂裘。莲花吐剑军声壮，明月惊弦敌骑愁。画地常开风后阵，解鞍独饮月支头。班生故是文章裔，投笔如今号虎侯。
寄儿纬京师
作者：于慎行
朝代：明

炎风吹去马，几日到长安。要识人间路，休怀膝下欢。夙宵常展卷，凉燠自加餐。世业馀丛桂，还从上苑看。
寄冯志方博士二首
作者：于慎行
朝代：明

一别褒衣客，今来几岁星。吴钩知射斗，鲁壁记传经。对酒春云碧，题诗暮雨青。向时游赏地，南北各飘萍。幽人渺何许，江上旧儒冠。客舍蒹葭雨，堂餐苜蓿盘。楚天秋水阔，燕阙晓钟残。怀袖双纨扇，因风欲寄难。
寄冯志方博士二首·其一
作者：于慎行
朝代：明

一别褒衣客，今来几岁星。吴钩知射斗，鲁壁记传经。对酒春云碧，题诗暮雨青。向时游赏地，南北各飘萍。
寄冯志方博士二首·其二
作者：于慎行
朝代：明

幽人渺何许，江上旧儒冠。客舍蒹葭雨，堂餐苜蓿盘。楚天秋水阔，燕阙晓钟残。怀袖双纨扇，因风欲寄难。
寄吴少溪宫录七十 其七 冯宗伯请急东旋寄候
作者：于慎行
朝代：明

六传西风簇绣鞍，都门又作画图看。应缘斗畔星辰逼，不为人间道路难。汉阙恩光深子告，齐城佳气满承欢。思君此际还千里，愁听秋声木叶丹。
寄吴少溪宫录七十 其七十 沈大宗伯使问寄谢
作者：于慎行
朝代：明

忆昔趋陪禁苑游，宫霞日日五城楼。十年梦隔金华漏，千里心依玉树秋。望里云鸿能北向，愁边河水自东流。知公容鬓今何似，鲁国书生已白头。
寄吴少溪宫录七十 其三 寄送林太华民部报命北上
作者：于慎行
朝代：明

倾盖长安意颇亲，山城重枉驻征轮。两河使节归仙吏，一代家声属世臣。路入五云关树晓，赋成双管禁林春。郎曹纵自多文雅，谁许青箱事可陈。
寄吴少溪宫录七十 其三十 读许云村先生小传有述
作者：于慎行
朝代：明

紫云峰下石为闾，尚想幽人旧隐居。避俗青春违禁闼，移家白首寄樵渔。名标吴国先贤传，手校西京太史书。此日绨囊馀谏草，台郎封事满公车。
寄吴少溪宫录七十 其三十一 南天观追忆许鍊师怅然有作
作者：于慎行
朝代：明

曾向三山访列真，重来不道海成尘。峰头鹤化犹疑梦，洞口猿啼别是春。玉观凄凉花似雨，松台寂寞草为茵。仙家日月还如此，人代茫茫可更论。
寄吴少溪宫录七十 其三十七 张令君汎舟南溪用韵奉和
作者：于慎行
朝代：明

一曲清流镜远空，兰桡初试藕花红。鸥凫影乱千峰雨，芦荻声残两岸风。啸咏何人兼吏隐，江湖此地属渔翁。儿童亦识高阳醉，拍手铜鞮唱转工。
寄吴少溪宫录七十 其三十三 送邑侯瀛海张君入觐二首
作者：于慎行
朝代：明

管子台西汶水寒，朝正驷马向长安。齐城吏绩徵三异，渤海家声起二难。日近宫云春自早，烟消津柳雪初残。遥知课最承恩处，内殿黄金拥汉官。
寄吴少溪宫录七十 其三十二 携陈山人东甫饮黄石山顶
作者：于慎行
朝代：明

黄山片石如斗大，与尔扪萝到上头。击剑放歌云雾裂，攀崖送酒猿猱愁。咸阳帝子何事业，圮上老人无土丘。兵戈满眼那得问，元龙啸傲真吾俦。
寄吴少溪宫录七十 其三十五 阿城舟中送别张洪阳宫保南旋
作者：于慎行
朝代：明

一笑相看共白头，君今亦遂碧山游。忧时早辟留侯谷，蹈海初浮越相舟。千里人随江浦月，十年书隔蓟门秋。灯前斗酒休辞醉，别后关河雁亦愁。
寄吴少溪宫录七十 其三十八 冯宗伯书来知以陨珠之感遂辍西游因寄诗见问用韵慰谢二首
作者：于慎行
朝代：明

契阔多年想盍簪，花前惆怅发邮签。海门又缓青丝鞚，岳观终虚白玉函。为惜明珠曾照夜，可知春草更宜男。时艰正复资匡辅，共指星华在斗南。
寄吴少溪宫录七十 其三十六 秋日邀张令君侯都护野集溪亭用韵奉和
作者：于慎行
朝代：明

小筑渔矶构野亭，心期久已托山灵。何缘斗畔郎官宿，忽傍江头处士星。对酒峰霞侵晚树，垂竿溪雨散秋萍。烟波自识逃名理，不向人间问醉醒。
寄吴少溪宫录七十 其九 丙申除夕独坐
作者：于慎行
朝代：明

婆娑双鬓坐寒宵，鼓籥惊心倍泬寥。驹隙百年逢节序，鹑居五亩寄渔樵。云屏旧自枫宸赐，腊酝先将柏叶调。常记南宫封印出，犹题尺疏劝春朝。
寄吴少溪宫录七十 其二 奉寄赵王殿下
作者：于慎行
朝代：明

长陵佳气五云浮，大国分茅古冀州。两界河山连鲁卫，一时文物盛应刘。铜台月上华池夜，玉殿风生桂树秋。每羡康王旧宾客，至今词赋压人流。
寄吴少溪宫录七十 其二十 山中逢吴阊薛文学是韩宗伯丈门人附书问讯
作者：于慎行
朝代：明

坐中有客自南州，为问传经忆昔游。别日埙篪三殿草，归来云树五湖舟。春山见月频疑梦，远道缄书倍结愁。欲识瀛洲图画里，同时强半雪盈头。
寄吴少溪宫录七十 其二十一 春暮与陈东甫饮白庄柳树下怀傅伯俊侍御时有驿使投书语中及之
作者：于慎行
朝代：明

门前五柳映楼居，倚杖看山迥自如。夕雨霏微芳草路，人家历乱白云墟。田间斗酒为君醉，陇上梅花何处书。却忆薄游周柱史，江南春色满回车。
寄吴少溪宫录七十 其二十七 送朱长倩文学南归
作者：于慎行
朝代：明

山城木落菊花前，杯酒逢君意黯然。和氏且须怀白璧，干将终自倚青天。孤帆别路三千里，两世交情四十年。此后云霄长在望，早看橐笔赋丼泉。
寄吴少溪宫录七十 其二十三 山中怀寄御史大夫渐庵李公
作者：于慎行
朝代：明

双阙觚棱汉苑秋，当时曾御李膺游。乾坤别后多戎马，湖海年来有钓舟。华岳云峰天外耸，函关紫气日边浮。同朝晚进公应记，一卧沧江亦白头。
寄吴少溪宫录七十 其二十九 寄王对南相君
作者：于慎行
朝代：明

午桥花竹为谁欢，毋谓成功在考槃。海上烟尘方络绎，中原黎庶欲凋残。舆情此日归司马，揆路何年起谢安。同学老生无世虑，亦题尺牍劝加餐。
寄吴少溪宫录七十 其二十二 殷洗心中翰奉使取道过访
作者：于慎行
朝代：明

林花落尽殢莺歌，谷口劳君结驷过。使节三春来内苑，征轺五月渡黄河。含香池上家声远，挥麈尊前侠气多。闻道螭头封事在，扶桑何日息鲸波。
寄吴少溪宫录七十 其二十五 九月七日南昌太守王君华冈过访东郭小园有诗见遗酬赠
作者：于慎行
朝代：明

负郭停骖路未赊，孤亭麈尾发烟霞。题诗坐听千林雨，对酒先看九日花。寥落山中逢胜侣，风流江表见名家。知君佩有丰城剑，斗畔何人识物华。
寄吴少溪宫录七十 其二十八 九月十三日大雪唐君平文学入对过访有诗见投赋赠
作者：于慎行
朝代：明

清秋多病罢登台，卧阁因君一举杯。玄雁自逢江上度，菊花何意雪中开。高歌郢里惊人调，健笔梁园作赋才。不是关山寒色早，上林琼树若为栽。
寄吴少溪宫录七十 其二十六 送朱可久文学南归
作者：于慎行
朝代：明

前年此日双鸿影，今见孤鸿思不禁。燕市黄金难得意，楚天白雪重知音。秋声萧瑟来杯酒，旧事凄凉结寸心。华阅才名归二阮，君家桂树总成林。
寄吴少溪宫录七十 其二十四 承赵国主赐问并赉刻书二种敬因苏长史奉谢
作者：于慎行
朝代：明

绿云缥缈隔清漳，玉札封题到草堂。阁上青藜开璧府，枕中鸿宝示仙方。东平乐善偏承宠，北海工书久播芳。更羡名家苏季子，白头簪笔侍君王。
寄吴少溪宫录七十 其五 送黄与参水部报使还朝
作者：于慎行
朝代：明

木落霜皋菊始华，离情咫尺渺天涯。三秋佩拥河堤节，八月星浮汉水槎。思客山中疏薜荔，缄书白露满蒹葭。论交何地还倾盖，怅望骊驹对晚霞。
寄吴少溪宫录七十 其五十 春暮山游邂逅中贞宗侯别后却寄
作者：于慎行
朝代：明

十年鲁道渺予思，邂逅名山若有期。文雅自承中垒后，宾交无谢建安时。看春正对花如雨，感旧应怜鬓有丝。揖别峰头劳望眼，马蹄蹀躞出林迟。
寄吴少溪宫录七十 其五十一 题孙侍御百尺楼
作者：于慎行
朝代：明

仙家何地接蓬莱，画阁平临百雉开。绕槛溪山春隐映，宿窗星斗夜昭回。云台旧抗匡时疏，天禄还翘著赋才。莫谓长安看较远，紫薇深处是三台。
寄吴少溪宫录七十 其五十七 寄沈幼真年丈
作者：于慎行
朝代：明

吴江烟月梦中残，起坐空堂念所欢。别日只怜分手易，归来便觉寄书难。斗边共识张华剑，天上谁弹贡禹冠。莫问同游最年少，萧萧鹤发照渔竿。
寄吴少溪宫录七十 其五十三 山中怀寄沈龙江先生
作者：于慎行
朝代：明

剑履当年别汉宫，每从先进想流风。安危正卜山中相，著述方传河上公。梁苑池台明月里，鲁门花树片云东。书成何处还堪寄，肠断南楼度早鸿。
寄吴少溪宫录七十 其五十九 石楼观穫
作者：于慎行
朝代：明

楼前高柳昼成阴，楼上窗开夏日深。隔岸莺声犹似管，迎风麦浪已如金。奚官唱罩遥分陇，野妇提筐渐满林。幸藉薄收供早税，忧天且释老农心。
寄吴少溪宫录七十 其五十二 平阴徐南龙令君夜邀别后有诗见寄赋此酬谢
作者：于慎行
朝代：明

倾盖相逢意颇深，高轩银烛夜沉沉。斗边久识丰城剑，堂上初听单父琴。百里讴吟欣化俗，千秋风雅重知音。别来复枉瑶华赠，回首山城思不禁。
寄吴少溪宫录七十 其五十五 送蒋监台文学校士东省事竣会试北上
作者：于慎行
朝代：明

鼓箧吴门赋北征，翘材又进鲁诸生。华林欲带琼枝长，龙种还媒騄耳行。马上寒星冲佩剑，霜前残月堕离觥。春来却望看花处，五色宫云满禁城。
寄吴少溪宫录七十 其五十八 怀寄林弘斋大卿馆丈
作者：于慎行
朝代：明

燕市分携岁颇多，烟江渺渺奈愁何。云间上客颜何似，海畔书生鬓已皤。望月几回迷远梦，针鱼无处溯流波。还思少小追游日，肠断春城白玉珂。
寄吴少溪宫录七十 其五十六 得李大宗伯丈报书酬寄
作者：于慎行
朝代：明
体裁：七言律诗

渝州昨日使还乡，始得岷峨字数行。读去不知双泪落，别来已是十年强。人间岁月何流易，天外风波正渺茫。两地青山俱不负，尽堪渔钓老沧浪。
寄吴少溪宫录七十 其五十六 得李大宗伯丈报书酬寄
作者：于慎行
朝代：明

渝州昨日使还乡，始得岷峨字数行。读去不知双泪落，别来已是十年强。人间岁月何流易，天外风波正茫。两地青山俱不负，尽堪渔钓老沧浪。
寄吴少溪宫录七十 其五十四 閒居怀沈幼真司成
作者：于慎行
朝代：明

长安城角寺门前，把臂魂销十五年。夜鹊空迷千里月，春鸿未带五湖烟。眼中绿鬓人俱老，身外青云事可怜。屈指藏山多所著，不知玄草向谁传。
寄吴少溪宫录七十 其八 冯宗伯居庐书至答慰
作者：于慎行
朝代：明

空山华月渺愁予，此夕风前得报书。千里人归沧海路，百年泪尽白云庐。方从宿草悲陈迹，况对寒梅忆索居。闻道蓼莪诗总废，春园那不赋潘舆。
寄吴少溪宫录七十 其六 黄水部便道省觐附候葵阳学士
作者：于慎行
朝代：明

从橐名郎满属车，世家吴越邈谁如。传经夙受金华草，问水初藏玉简书。远道西风回使节，片帆秋色过乡闾。趋庭为叩东山履，早晚徵函下石渠。
寄吴少溪宫录七十 其六十 忧旱
作者：于慎行
朝代：明

五月欲过犹未雨，秋苗渐槁青可怜。白日火云但袅袅，半岩泉水空涓涓。北来流离满道路，西望邑里疏人烟。城头鼙鼓复不罢，敕使普天飞索钱。
寄吴少溪宫录七十 其六十一 夏日石楼夕望
作者：于慎行
朝代：明

登楼聊复当登台，小户疏帘面面开。绕槛溪声千涧落，垂天雨色万峰来。时艰驿路多豺虎，民力秋原半草莱。醉倚石阑成永啸，高城愁听角声哀。
寄吴少溪宫录七十 其六十七 送张昆江文学北还
作者：于慎行
朝代：明

萧萧一剑马蹄轻，家在燕南几日程。自着逢衣游上苑，曾将宝诀觅长生。风高古道鸣蝉急，天阔平沙落雁横。老我岩栖愁病客，与君何处访蓬瀛。
寄吴少溪宫录七十 其六十三 四月八日约高年诸丈东园开会
作者：于慎行
朝代：明

首夏张筵聚草堂，耆英高会踵遗芳。游仙未觉丹霞远，浴佛初经慧日长。新竹娟娟看欲翠，残花冉冉折犹香。城中酒伴俱华发，莫放青尊佐老狂。
寄吴少溪宫录七十 其六十九 赠王文学中柱南旋
作者：于慎行
朝代：明

衡门谁为驻归骖，国士名高旧所谙。马首春风辞塞上，刀头明月忆江南。杨穿百步才无两，璧剖连城献至三。此日汉庭推授受，石渠同异待君谈。
寄吴少溪宫录七十 其六十二 登楼
作者：于慎行
朝代：明

重门无客少时开，独上高楼坐不回。落日霞光还潋滟，隔城山势自崔嵬。时名正可抛诗卷，世事惟应付酒杯。怅望冥鸿方有念，群飞燕雀莫相猜。
寄吴少溪宫录七十 其六十五 董司马寄示春怀八首附此奉答
作者：于慎行
朝代：明

山斋谁寄四愁篇，儒术家声自广川。健笔凭陵宁玩世，长吟激烈为忧天。少陵苦思应同调，北地雄词可并传。此日君王歌云汉，试调繁露佐祈年。
寄吴少溪宫录七十 其六十八 送徐南龙令君北上
作者：于慎行
朝代：明

卢子城头问去踪，不堪别恨结遥峰。春风几发河阳树，客路重趋蓟苑钟。岂有明珠藏薏苡，惟馀长剑吐芙蓉。浮云西北休愁思，霄汉还应雨露浓。
寄吴少溪宫录七十 其六十六 宿云楼閒坐
作者：于慎行
朝代：明

久将心事付山灵，石几焚香对翠屏。万里秋声云外雁，一天寒色雨边萤。閒来只自烧茶灶，病里凭谁著酒经。总为此中堪避地，不教人指少微星。
寄吴少溪宫录七十 其六十四 寄董太初令君
作者：于慎行
朝代：明

平生词海渴人龙，下邑欣传借鲁恭。祗畏攀辕期更早，不知倾盖事难逢。三年夏省还真拜，百里春城但素封。卫水齐山非谓远，论交何日得从容。
寄吴少溪宫录七十 其十 丁酉元日试笔
作者：于慎行
朝代：明

隔岁逢春雪未乾，春风元日入椒盘。即看淑影蒸云气，已觉晴光到蕙兰。天外音书浑欲断，眼中儿女剧为欢。门前好问朝正使，溟海边烽可报安。
寄吴少溪宫录七十 其十一 人日亲友夜集
作者：于慎行
朝代：明

人日阴云起岸沙，不知春色落谁家。寒更怯对歌边酒，短发羞簪胜里花。掷罢明琼呼得雉，烧残银烛听啼鸦。相看一笑浑难事，莫惜追欢负岁华。
寄吴少溪宫录七十 其十七 暮春邢侍御子愿命驾过访夜谈喜赋
作者：于慎行
朝代：明

十五年来系梦思，轩车何意到茅茨。探春正及花开候，对酒还当月上时。色动青天看倚剑，寒生白雪坐论诗。芳樽十日君休厌，眼底交情更有谁。
寄吴少溪宫录七十 其十三 正月十五日李黄羽司理行部过访
作者：于慎行
朝代：明

中州文苑旧名家，结驷相过巷路赊。雪后初倾元夜酒，灯前已发上林花。六条问俗推星使，两世论交感岁华。为讯高堂容鬓好，春山谁伴采明霞。
寄吴少溪宫录七十 其十九 子愿告还叙别
作者：于慎行
朝代：明

穷游殊未罄交欢，才道分携意转难。湖海何人能命驾，乾坤今日少弹冠。世情总付双尊酒，生事惟馀一钓竿。却羡红颜浑未改，忧时还复劝加餐。
寄吴少溪宫录七十 其十二 元夕观灯呈张君侯
作者：于慎行
朝代：明

孤城此夜艳年芳，巷陌弦歌玉漏长。残雪离迷明月影，疏灯隐闪画桥光。笛中折柳声新听，马上传柑事未忘。为报河阳仙令道，春风花树已飞香。
寄吴少溪宫录七十 其十五 怀寄玄同宗侯
作者：于慎行
朝代：明

春风吹梦绿云端，此际思君蕙草寒。北海才名应振世，邺都词赋早登坛。每从斗畔占精气，转向樊中惜羽翰。天禄藏书如可校，青藜夜色许谁看。
寄吴少溪宫录七十 其十八 子愿东园小集和韵
作者：于慎行
朝代：明

草玄亭阁负山城，上日开尊命友生。花事欲阑初驻马，柳阴才合已闻莺。林中几醉平原酒，云里疑飘洛苑笙。廿载相看浑似梦，白头缱绻不胜情。
寄吴少溪宫录七十 其十六 怀寄贞白宗侯
作者：于慎行
朝代：明

奎宿长临岱岳悬，天家今日盛才贤。图书七略分中垒，文史三冬属少年。鲁国诸生多避席，梁园词客半随肩。不须别授平台简，自有灵光赋可传。
寄吴少溪宫录七十 其十四 山中怀寄李比部沧浪
作者：于慎行
朝代：明

西京仙吏久分携，远道传书报每迟。恨别无因重对酒，追欢只记旧题诗。春留海上金光草，庆衍堂前玉树枝。何地思君倍惆怅，山城落月梦醒时。
寄吴少溪宫录七十 其四 山居自述呈王对南相君
作者：于慎行
朝代：明

阙下班行旧日分，海边名姓少人闻。一竿自钓南溪月，五㹀亲耕上阪云。竹径常无猿报客，松关惟有鹤为群。只缘不忘平生谊，塞雁来时屡梦君。
寄吴少溪宫录七十 其四十 崔仲素郡丞寄诗见寿用韵奉答二首
作者：于慎行
朝代：明

山城别后想鸣珂，五见春风长绿萝。汉室新紬循吏传，燕台旧和酒人歌。林中朋辈看全少，海畔烟霞占已多。十二楼台秋色里，不知几处有行窝。
寄吴少溪宫录七十 其四十七 九日登三阳观与冯用韫学士公孝与文学言别
作者：于慎行
朝代：明

神霄峰下有仙坛，送远还同斗际看。地近三天秋气凛，节逢九日酒杯宽。红尘阅代多新事，白首论交少旧欢。此别良游恐难再，惟将萸菊劝加餐。
寄吴少溪宫录七十 其四十三 题烟波钓叟图
作者：于慎行
朝代：明

门外汀莎映倚栏，百年生事五湖宽。烟蓑夜挂芙蓉雨，荻月寒浮翡翠竿。半醉渔歌花里听，清秋鹤发镜中看。天家近日多征税，祗有沧浪卧尚安。
寄吴少溪宫录七十 其四十九 贺孙湛明侍御新第落成
作者：于慎行
朝代：明

青山甲第卜居新，燕雀高飞喜气驯。座上赪霞三岛曙，阶前宝树四时春。藏书自校文园草，闭阁全疏绮陌尘。更见祥源开子舍，天风吹送石麒麟。
寄吴少溪宫录七十 其四十二 送傅伯俊侍御诣阙
作者：于慎行
朝代：明

结庐同卧岱宗云，无那离歌此日闻。江路蘼芜人欲尽，春林猿鸟自相群。休嗟华发长为客，剩有青山可待君。主圣时危须努力，且看麟阁勒功勋。
寄吴少溪宫录七十 其四十八 送鲁云松博士迁郾城掌教
作者：于慎行
朝代：明

汉家博士雅传经，忽讶衔鱼落讲庭。五月梁园尘似雨，十年鲁壁鬓如星。乡心芳草从前绿，客味寒毡依旧青。此日诸生同祖道，骊驹歌断不堪听。
寄吴少溪宫录七十 其四十六 同冯用韫少宰登岱因送北上
作者：于慎行
朝代：明

三年书札镇相闻，倚杖高丘此送君。憭慄秋声天末起，微茫海色雾中分。情关离合诗难就，兴到登临酒易醺。颇讶连朝多雨气，已知携出上峰云。
寄吴少溪宫录七十 其四十四 七月望夜与刘晋川司空约会南旺湖舟中赋赠二首
作者：于慎行
朝代：明

湖上蒹葭白露秋，司空小队若为留。十年不对陈徐榻，百里同登李郭舟。卷幔疏灯摇浦树，停杯凉月堕津楼。那堪细数生平事，无限悲欢是旧游。
寄吴少溪宫录七十·其一
作者：于慎行
朝代：明

名家侠节世称贤，七十餐霞偶列仙。结客长安曾置驿，买山阳羡久成田。书来济北春鸿远，梦落吴门晓月悬。为问庭前双玉树，青葱欲赋上林篇。
寄吴少溪宫录七十·其三十九
作者：于慎行
朝代：明

十年心事未曾违，黄石春深长蕨薇。漫忆封章传画省，虚惭经术侍彤闱。山中姓字无荣辱，天上风云有是非。为谢故人多记念，白头已老薜萝衣。
寄吴少溪宫录七十·其三十四
作者：于慎行
朝代：明

几月鸣琴单父堂，弦歌声满百花香。词华旧羡题鹦鹉，政化新传下凤凰。天向九关开左个，人从千骑发东方。朝回好乞金茎露，綵服春风一举觞。
寄吴少溪宫录七十·其四十一
作者：于慎行
朝代：明

不记雕弧此日悬，敢劳三祝寄华笺。浮沉大块虚称老，啸浪深杯久避贤。百亩桑麻山涧曲，一丘花树浦云边。人间何地还堪往，已借蓬玄小洞天。
寄吴少溪宫录七十·其四十五
作者：于慎行
朝代：明

华发相逢意转殷，当年藜阁共论文。元卿地应夔龙会，野老名逃鹿豕群。此夜占星知近斗，明朝望岳欲生云。惟馀别思如圆月，不逐河流两派分。
寄吴观我太史
作者：于慎行
朝代：明

闻道金闺侣，名山住已深。淹留依桂树，栖息傍祗林。真偈閒常讽，新诗静自吟。论思虚上列，悬切故交心。
寄庠师周介轩先生
作者：于慎行
朝代：明

千里蒹葭水国天，白头博士枕书眠。人从对酒青灯夜，事忆谈经绛帐年。一札希逢西楚雁，双浆好汎北湖船。惭从鲁国诸生后，儒术无成侍禁筵。
寄庠师周介轩先生二首
作者：于慎行
朝代：明

传经西楚客，垂老意何如。湖上十年梦，灯前八月书。秋心随过雁，旧事纪衔鱼。门下垂髫士，翛翛两鬓疏。望望徐方道，怀人白露秋。湖光晴载酒，山色暮登楼。倦迹看林鸟，閒情寄海鸥。红颜殊未老，欲接羡门游。
寄庠师周介轩先生二首·其一
作者：于慎行
朝代：明

传经西楚客，垂老意何如。湖上十年梦，灯前八月书。秋心随过雁，旧事纪衔鱼。门下垂髫士，翛翛两鬓疏。
寄庠师周介轩先生二首·其二
作者：于慎行
朝代：明

望望徐方道，怀人白露秋。湖光晴载酒，山色暮登楼。倦迹看林鸟，閒情寄海鸥。红颜殊未老，欲接羡门游。
寄张洪阳殿读豫章四首
作者：于慎行
朝代：明

月出何皎皎，照我堂南端。愁人苦难夜，踯躅起长叹。长叹将何思，念我平生欢。江湖万馀里，道路阻且难。孤雁过我庭，悲鸣风正寒。愿传尺素书，报尔青琅玕。书成在怀袖，涕下不能看。昔我从良友，翩然游帝傍。有如双黄鹄，厉翮起高翔。风波一相失，天路何阻长。三秋为一日，噭噭遥相望。周周啸俦匹，衔羽正徬徨。麋鹿索其群，孤号在莽苍。咄咄久沉吟，为君心内伤。海上有浮云，郁郁双龙阙。何意回飙吹，翳此瑶台月。风雨忽冥冥，九关不可谒。直木忌为材，甘井常先竭。人生百年内，鼎鼎何超忽。日月跳两丸，谁鍊黄金骨。富贵亦何为，芳华有时歇。寄声问所钦，好食山中蕨。王阳方结绶，贡禹亦弹冠。虞卿为其友，解印去邯郸。千金重然诺，百折不辞艰。穷达相与俱，飞沈岂异端。末世逐荣宠，斯道亦已难。袅彼女萝枝，缠绵诚可叹。君为千尺松，我为一握兰。兰松不相结，惟以共岁寒。
寄张洪阳殿读豫章四首·其一
作者：于慎行
朝代：明

月出何皎皎，照我堂南端。愁人苦难夜，踯躅起长叹。长叹将何思，念我平生欢。江湖万馀里，道路阻且难。孤雁过我庭，悲鸣风正寒。愿传尺素书，报尔青琅玕。书成在怀袖，涕下不能看。
寄张洪阳殿读豫章四首·其三
作者：于慎行
朝代：明

海上有浮云，郁郁双龙阙。何意回飙吹，翳此瑶台月。风雨忽冥冥，九关不可谒。直木忌为材，甘井常先竭。人生百年内，鼎鼎何超忽。日月跳两丸，谁鍊黄金骨。富贵亦何为，芳华有时歇。寄声问所钦，好食山中蕨。
寄张洪阳殿读豫章四首·其二
作者：于慎行
朝代：明

昔我从良友，翩然游帝傍。有如双黄鹄，厉翮起高翔。风波一相失，天路何阻长。三秋为一日，噭噭遥相望。周周啸俦匹，衔羽正徬徨。麋鹿索其群，孤号在莽苍。咄咄久沉吟，为君心内伤。
寄张洪阳殿读豫章四首·其四
作者：于慎行
朝代：明

王阳方结绶，贡禹亦弹冠。虞卿为其友，解印去邯郸。千金重然诺，百折不辞艰。穷达相与俱，飞沈岂异端。末世逐荣宠，斯道亦已难。袅彼女萝枝，缠绵诚可叹。君为千尺松，我为一握兰。兰松不相结，惟以共岁寒。
寄张玉阳年兄汴上
作者：于慎行
朝代：明

我行殊未久，君亦解朝衣。世路无工拙，时名有是非。莫谈温室树，聊采北山薇。梦断夷门道，秋深雁不飞。
寄怀朱廷平可大兼讯于泽州子冲入觐
作者：于慎行
朝代：明

归来无日不思君，画省风流久未闻。上苑鸿声愁处听，长亭春草醉时分。双龙自合天边气，五马遥停塞上云。莫问同时旧年少，已从樵牧隔人群。
寄李中丞总理河漕
作者：于慎行
朝代：明

阳九终疑数未真，江淮保障属贞臣。风霆立破千妖胆，雨露能销万里尘。泽国方多沉后灶，河堤更少负馀薪。东南半壁归军府，珍重艰危报主身。
寄沈蛟门宫谕
作者：于慎行
朝代：明

铜龙阙角旧时分，屈指风云已到君。天隔鹓鸾应有梦，人随猿鹤自为群。斗间剑气寒相映，江上书函杳未闻。别后才情浑欲减，惟添瘦影似休文。
寄罗康洲宫谕
作者：于慎行
朝代：明

卧病山中华发侵，秋江松桂稍成林。主恩幸自容萧散，客难谁应学陆沈。千里星河天上夜，百年萍梗别来心。儒臣画阁今应近，三殿卿云岁月深。
寄贺公孝与吉士
作者：于慎行
朝代：明

阁夜青藜可更探，君家文物满齐南。明堂旧礼传公玉，石室新书续马谈。此日去天真尺五，当年聚岳是星三。山中酒畔频闻喜，几度封题待爵函。
寄贾广文年伯兼谢惠毡
作者：于慎行
朝代：明

极目漳南道，相思正杳漫。愁时明月近，别后素书难。雪暗芙蓉阁，春生苜蓿盘。一毡犹寄远，应惜玉堂寒。
寄贾石葵廷尉
作者：于慎行
朝代：明

百年踪迹总飘萍，懒向风尘问醉醒。卧病梅花江上白，怀人芳草梦中青。天悬台馆占卿月，地入江湖隐客星。闻道乞归归未得，主恩不负草堂灵。
寄赵少虚先生四首
作者：于慎行
朝代：明

空谷有佳人，素质明秋霜。凌风拾翠羽，皎皎双明珰。负薪日惨廪，怨此江路长。红颜委中野，三叹以徬徨。倾城难可再，一顾何茫茫。念此不得寐，啸咤令心伤。岱宗海上来，西蹴千峰倒。虎岫何崔嵬，倬彼空城道。下有啸歌客，翛然澹怀抱。十年不下堂，腐心著玄草。藻翰纵横流，百家如电扫。如何鲜良觌，落落荒山老。青葱松柏颜，敷华不在早。君其爱景光，修名以为宝。亲交匪一日，先子同衣裯。渺质亦何知，忘年接胜游。别君殊未久，忽复成三秋。岁月何其迅，道路阻且周。尺素远方来，慰我心烦忧。一读再三叹，躧履下重楼。玄霜弥大野，神物蟠深湫。我心匪不念，悢悢无轻舟。青鸟云中翔，遗我尺锦翰。卷中有新赋，丽若金琅玕。华藻耀朝日，悲啸曾云端。俯身视陈宋，昂首接建安。大雅久寥廓，文章忽欲殚。夫子驼高驾，啾啾鸣玉銮。举世徒徊徨，焉知若所观。景行不可得，寤寐坐长叹。
寄赵少虚先生四首·其一
作者：于慎行
朝代：明

空谷有佳人，素质明秋霜。凌风拾翠羽，皎皎双明珰。负薪日惨廪，怨此江路长。红颜委中野，三叹以徬徨。倾城难可再，一顾何茫茫。念此不得寐，啸咤令心伤。
寄赵少虚先生四首·其三
作者：于慎行
朝代：明

亲交匪一日，先子同衣裯。渺质亦何知，忘年接胜游。别君殊未久，忽复成三秋。岁月何其迅，道路阻且周。尺素远方来，慰我心烦忧。一读再三叹，躧履下重楼。玄霜弥大野，神物蟠深湫。我心匪不念，悢悢无轻舟。
寄赵少虚先生四首·其二
作者：于慎行
朝代：明

岱宗海上来，西蹴千峰倒。虎岫何崔嵬，倬彼空城道。下有啸歌客，翛然澹怀抱。十年不下堂，腐心著玄草。藻翰纵横流，百家如电扫。如何鲜良觌，落落荒山老。青葱松柏颜，敷华不在早。君其爱景光，修名以为宝。
寄赵少虚先生四首·其四
作者：于慎行
朝代：明

青鸟云中翔，遗我尺锦翰。卷中有新赋，丽若金琅玕。华藻耀朝日，悲啸曾云端。俯身视陈宋，昂首接建安。大雅久寥廓，文章忽欲殚。夫子驼高驾，啾啾鸣玉銮。举世徒徊徨，焉知若所观。景行不可得，寤寐坐长叹。
寄送于念东符卿南上金陵
作者：于慎行
朝代：明

满案除书报最先，主恩那不念才贤。两都地望符台重，一代才名艺苑先。杨子月明沽酒市，秣陵秋色渡江船。旧游可得追寻遍，扈从还依尺五天。
寄送朱可大南还
作者：于慎行
朝代：明

自别春湖去，音书已隔年。所嗟千里梦，常在五云天。雨色维扬树，江声北固船。经过多逸兴，佳句向谁传。
寄送贾石葵大卿之任南都
作者：于慎行
朝代：明

昨夜南山射猎归，松窗醉卧星露微。五更乌啼窗月白，酒醒梦见长安客。平明厩吏来相闻，为见春帆驻浦云。春帆信宿不知处，建业澄江杳然去。缄书送君江水长，此时脉脉空断肠。
寄送邢侍御子愿晋参楚藩
作者：于慎行
朝代：明

芳草春前绾别愁，除函又下殿东头。书回阊阖千门月，人上芙蓉万里舟。望断浮云燕市远，歌残白雪楚天秋。依然法从偏承宠，三十参藩是壮游。
寄问冯学士扶侍旋里兼候北上
作者：于慎行
朝代：明

儒臣启沃沐恩偏，予假宁亲辍禁筵。春酒自承盘上露，宫衣不散案头烟。疏家谩拟辞荣日，石氏今当卜相年。归阙何妨寻旧约，长安路出岱宗前。
寄雪浪上人一首
作者：于慎行
朝代：明

别来人欲老，尺素不曾逢。每望长干月，疑闻内院钟。雨花飘座麈，雪浪起林峰。此际能相忆，江云隔几重。
寄韩敬堂殿讲
作者：于慎行
朝代：明

秋山别思眇愁予，天杪同心久索居。双阙星辰分剑佩，万峰烟雨狎樵渔。旧游数对平原酒，远地难逢上苑书。欲问谈诗韩太傅，门墙多士盛何如。
寄题新蔡水亭二首
作者：于慎行
朝代：明

闻道名王馆，深依上第开。花间分岛屿，云里出亭台。夏洞藏阴雪，晴流激暗雷。不因人境近，只拟是天台。主君宾客盛，何处席长筵。门簇看花骑，池通送酒船。星霞垂夜彩，凫雁下秋烟。未觉淮山远，空吟桂树篇。
寄题新蔡水亭二首·其一
作者：于慎行
朝代：明

闻道名王馆，深依上第开。花间分岛屿，云里出亭台。夏洞藏阴雪，晴流激暗雷。不因人境近，只拟是天台。
寄题新蔡水亭二首·其二
作者：于慎行
朝代：明

主君宾客盛，何处席长筵。门簇看花骑，池通送酒船。星霞垂夜彩，凫雁下秋烟。未觉淮山远，空吟桂树篇。
寄题朱金庭宗伯逍遥楼一首
作者：于慎行
朝代：明

我有同声偶，宛彼天南隅。十年旷色笑，万里违音书。坐逢越方人，跪问今何如。方修南华义，闭迹重楼居。重楼何缥缈，回架名山隅。星月宿雕槛，虹霞带绮疏。云门列遥障，剡水周前渠。冥韬寡谈宴，遐眺多讴歈。违哉旷士怀，自执环中枢。鹪鴳栖非隘，鹍鲸润岂馀。至游苟有托，焉适非吾庐。君今息溟海，吾亦耽枋榆。室遐人尚迩，年往意未疏。恨无双飞翼，径度三山闾。永言鬯玄旨，婆娑以自虞。
寄题李棠轩宗伯玉华洞天二首
作者：于慎行
朝代：明

新开灵窟起何年，旧号青城小洞天。千古山川留胜迹，一时名字证真缘。丹台晓落绵江月，石室春浮宝树烟。自是君家称相馆，三巴别业似平泉。城傍林壑远嚣尘，卜筑当年隐上真。玉几金床三岛胜，琪花瑶草四时新。袛疑平地探灵境，不识前身是主人。亦有洞名争未得，可怜天隔锦江春。
寄题李棠轩宗伯玉华洞天二首·其一
作者：于慎行
朝代：明

新开灵窟起何年，旧号青城小洞天。千古山川留胜迹，一时名字证真缘。丹台晓落绵江月，石室春浮宝树烟。自是君家称相馆，三巴别业似平泉。
寄题李棠轩宗伯玉华洞天二首·其二
作者：于慎行
朝代：明

城傍林壑远嚣尘，卜筑当年隐上真。玉几金床三岛胜，琪花瑶草四时新。袛疑平地探灵境，不识前身是主人。亦有洞名争未得，可怜天隔锦江春。
寄题杨梦山先生半间楼
作者：于慎行
朝代：明

旧有沧洲兴，今成绿野游。桃花千树雨，月色半间楼。隐几山光入，开帘海气收。却令麟阁上，图画想风流。
寄题贞白王孙赤霞馆
作者：于慎行
朝代：明

藉甚天潢彦，才名满帝家。书藏东观草，馆号赤城霞。梦里常吞锦，毫端自吐花。不知银汉水，几日见浮槎。
寄高瀛台郡理
作者：于慎行
朝代：明

江左才名自世家，曾从穷巷驻征车。登台乍对千峰雨，汎海遥看万里槎。月下吴歌思玉树，天南汉节隔梅花。春风露冕多吟兴，笔綵都成绛阙霞。
寄黄仪庭宫允
作者：于慎行
朝代：明

班荆阙里笑相看，宝马金羁识汉官。别去梅花江上老，秋来明月梦中寒。词臣寂寞犹鸳列，隐客疏狂自鹖冠。传道桥门悬绛帐，五更经术首登坛。
对酒行送朱廷评可大左迁汝州别驾
作者：于慎行
朝代：明

朱君朱君，为我楚舞，我为君歌。金尊绿酒春风过，天长道远可奈何。尔不能汎汎与凫俱上下，一朝海水生白波。我今送尔万里长河道，歌声一阕令人老。上有悲鸣噭噭离群啸匹之春鸿，下有萋萋断肠草。断肠西去思悠悠，洛水齐山两地愁。平生不作儿女态，今日为君双涕流。朱君朱君，与尔登高丘，望远海。茫茫尘世不知年，秦皇汉武今安在。天生豪俊必有用，如君自是人间才。纵然落魄江海上，浮云于我何有哉。朱君朱君，尔今且饮三百杯。
对雪闻方子公行赋送
作者：于慎行
朝代：明

寥寥逢岁宴，飞雪逗年华。霰薄初成雨，风高渐作花。寒光连兔苑，朔气度龙沙。游子今何适，关山路正赊。
寺山秋望
作者：于慎行
朝代：明

平楚净寒烟，高丘望渺然。日斜虹带雨，野阔水浮天。绝塞南来雁，长河北去船。荒台题仲父，芜没几千年。
寿业师周先生八十
作者：于慎行
朝代：明

朱袍黄发态蹁跹，寿算今齐钓渭年。渤海旧民祠令长，蓬莱新籍注神仙。石函自有还丹药，菊径曾无贳酒钱。自幸白头称弟子，长陪杖屦醉花前。
寿临邑邢封君七十长歌
作者：于慎行
朝代：明

邢翁济北之名族，世代门庭罗绣毂。长公谏草青蒲伏，群从咸登天府录。翁独翛然在岩谷，芝房萝壁薜荔服。牛角挂经眠抱犊，学儒不干五斗禄。种田往往皆成玉，瑶环瑜珥多如簇。一枝炯炯先出椟，名都十五不敢赎。天风吹作华林木，走马春城十二街，雕龙翠殿三千牍。少年出宰称民牧，召入文昌锦被襆。白简绨囊临仗读，云梦汪洋舟万斛。长风直下千里速，姓名已在金瓯覆。方底诏函貤半幅，玉绳兰检何熠煜。翁冠柱后衣锦縠，行年七十方瞳绿。出门柴车声轣辘，季方持杖元方仆。齐眉仙姥膺多福，阆苑春开阿母桃，渭川日长封君竹。山中八月酒新熟，玉盘琥珀四座馥。松枝自煮石溪蔌，珠履满堂绮障促。千金称寿起相属，参差玉管间琴筑。主人浮白自捧腹，生事惟馀陶令杯，年华不问君平卜。我家乡邑不朝宿，郎君旧谊敦羔鹜。蹇予抱拙长碌碌，弹铗归来头不沐。仙闾东望地可缩，缄词且效如川祝。
寿京山李太封君八十
作者：于慎行
朝代：明

驻世谁称陆地仙，竟陵秋雨芰荷船。岁华欲问今多少，曾记兴皇入楚年。一卧沧江少世情，西窗鹤梦不曾惊。日高欲进雕胡饭，堂下风吹佩玉声。凤诏双函锦字芳，紫烟白石钓兰塘。閒来却向宫云望，香案前头绿鬓郎。八十年来卧楚山，绯袍春酒醉红颜。从今岁月应难纪，名在丹台玉室间。
寿京山李太封君八十·其一
作者：于慎行
朝代：明

驻世谁称陆地仙，竟陵秋雨芰荷船。岁华欲问今多少，曾记兴皇入楚年。
寿京山李太封君八十·其三
作者：于慎行
朝代：明

凤诏双函锦字芳，紫烟白石钓兰塘。閒来却向宫云望，香案前头绿鬓郎。
寿京山李太封君八十·其二
作者：于慎行
朝代：明

一卧沧江少世情，西窗鹤梦不曾惊。日高欲进雕胡饭，堂下风吹佩玉声。
寿京山李太封君八十·其四
作者：于慎行
朝代：明

八十年来卧楚山，绯袍春酒醉红颜。从今岁月应难纪，名在丹台玉室间。
寿伯父九十赐爵
作者：于慎行
朝代：明

田家亦有地行仙，击壤升平近百年。三代遗恩身自遇，五朝旧事口能传。登山时复抛邛杖，对酒犹能醵社钱。十载松楸成远恨，歌逢棠棣转悽然。
寿周燕川封君为司理周君作
作者：于慎行
朝代：明

逖彼潇湘水，北流云梦阴。钟灵孕华阅，宝树何萧森。长公楚山玉，仲甫荆南金。叔君何所韫，葆此席上琛。力田笑株守，谈经轶陆沈。甫志蓝田璧，旋鸣单父琴。政声弥汉沔，士誉播江灊。自振双凫羽，还成五桂林。名郎负奇采，天阙彯华簪。执法奎娄野，扬芬岱岳岑。奏牍荷殊宠，陟岵劳远心。秦云睇庵薆，蜀道歌岖嵚。愿言蕲寿祉，酌斗思愔愔。长跪再有献，所献非球琳。玄霜十洲采，瑶草三山寻。服此颜如渥，无使华发侵。汉水谁谓广，湘水谁谓深。聊挹沧溟润，流君世泽吟。
寿四明沈封君九十
作者：于慎行
朝代：明

林类不知隐，行吟聊带索。伏生老嗜经，于道为糟粕。何如海上闾，三老同赐爵。上老冰雪肌，下老颜如渥。中老正敷愉，九十骨矍铄。释智绝町畦，纵心游恬漠。有子汉列卿，名在石渠阁。洗沐一来归，六传欢城郭。玉笈绿绨封，宝驷黄金络。华旌既绥绥，綟绶何若若。上堂问起居，跪进丹丘药。群从歘相从，翩如鸾与鹤。仙气结云霞，君恩散林壑。翁其爱玉体，延年千岁乐。
寿太宰二山杨老先生奉诏存问二首
作者：于慎行
朝代：明

休从绛县数流年，甲子今来已近千。进退雍容明主记，精神矍铄远夷传。中朝四世称元老，上界三都證大仙。闻道玄纁驰诏使，莫教惊动海鸥眠。归来时事转嚣然，宪老犹闻忆旧贤。几杖重看中谒赐，牢尊特自尚方传。期当潞国还朝日，数过磻溪遇猎年。尺一临门应有问，酬恩何策且回天。
寿太宰二山杨老先生奉诏存问二首·其一
作者：于慎行
朝代：明

休从绛县数流年，甲子今来已近千。进退雍容明主记，精神矍铄远夷传。中朝四世称元老，上界三都證大仙。闻道玄纁驰诏使，莫教惊动海鸥眠。
寿太宰二山杨老先生奉诏存问二首·其二
作者：于慎行
朝代：明

归来时事转嚣然，宪老犹闻忆旧贤。几杖重看中谒赐，牢尊特自尚方传。期当潞国还朝日，数过磻溪遇猎年。尺一临门应有问，酬恩何策且回天。
寿宝藏上人二首
作者：于慎行
朝代：明

旧检高僧传，林公胜范稀。安禅多宝座，印法六铢衣。雨落时闻梵，花开自掩扉。空门忘岁月，想见劫尘微。寿者原无相，何因證大龄。阶前双树老，阁上片山青。地傍苍龙阙，函开白马经。应怜朝市客，几日鬓毛星。
寿宝藏上人二首·其一
作者：于慎行
朝代：明

旧检高僧传，林公胜范稀。安禅多宝座，印法六铢衣。雨落时闻梵，花开自掩扉。空门忘岁月，想见劫尘微。
寿宝藏上人二首·其二
作者：于慎行
朝代：明

寿者原无相，何因證大龄。阶前双树老，阁上片山青。地傍苍龙阙，函开白马经。应怜朝市客，几日鬓毛星。
寿封君邢翁九十长歌
作者：于慎行
朝代：明

翁年七十八十时，我曾两度为祝辞。今翁算十复过九，我辞三祝翁许否。济南古有九十人，辕生伏生席上珍。辕生为郎官不进，伏生授女口不真。翁今有官复有子，方瞳绿发身著紫。江南辞客久停毫，惆怅山东邢柱史。片纸真同片玉看，鸡林传宝出长安。书法妙入钟王室，骚命卑陵屈宋坛。苍梧碧竹复不少，何言玉山与琼岛。人生百岁苦多愁，如翁千龄颜更好。泲园东望是蓬瀛，清浅当年几度经。自是泰阶多景瑞，珠躔已现老人星。
寿封御史中丞姚江邵翁六首
作者：于慎行
朝代：明

西台斧绣下觚棱，八座新阶帝股肱。更道高堂承内渥，一时真拜两中丞。世代衣冠直汉宫，家声万石旧称雄。丹书映日传江上，白简飞霜出殿中。清秋鹤发自樵渔，年已非熊入梦馀。双阙旧分苍水玉，五云重展绿绨书。曾是先朝画省郎，江湖白首荷恩光。即看宝带浑如旧，不绾南阳召父章。九十行歌阅大年，红颜春酒万花边。人间自有桃源隐，不到蓬莱已是仙。綵服亲擎白玉缸，朱轓聊驻碧油幢。八龙自是荀家盛，就里慈明更少双。
寿封御史中丞姚江邵翁六首·其一
作者：于慎行
朝代：明

西台斧绣下觚棱，八座新阶帝股肱。更道高堂承内渥，一时真拜两中丞。
寿封御史中丞姚江邵翁六首·其三
作者：于慎行
朝代：明

清秋鹤发自樵渔，年已非熊入梦馀。双阙旧分苍水玉，五云重展绿绨书。
寿封御史中丞姚江邵翁六首·其二
作者：于慎行
朝代：明

世代衣冠直汉宫，家声万石旧称雄。丹书映日传江上，白简飞霜出殿中。
寿封御史中丞姚江邵翁六首·其五
作者：于慎行
朝代：明

九十行歌阅大年，红颜春酒万花边。人间自有桃源隐，不到蓬莱已是仙。
寿封御史中丞姚江邵翁六首·其六
作者：于慎行
朝代：明

綵服亲擎白玉缸，朱轓聊驻碧油幢。八龙自是荀家盛，就里慈明更少双。
寿封御史中丞姚江邵翁六首·其四
作者：于慎行
朝代：明

曾是先朝画省郎，江湖白首荷恩光。即看宝带浑如旧，不绾南阳召父章。
寿新城王太夫人七十
作者：于慎行
朝代：明

中朝甲第首诸王，寿母今符宝婺光。南岳仙云飘凤驭，西池春色照霞觞。退朝络绎金门佩，问寝氤氲画省香。莫向清淮占世泽，璇波直共海天长。
寿李北山先生八十
作者：于慎行
朝代：明

君不见扶桑之下一杯水，一峰突出三千里。其北有济西有濮，当代词坛宗二李。济南修文地府深，濮阳垂老卧空林。同时已抱千秋恨，异调俱称大雅音。江淮当日嗟流落，尚玺先朝官不薄。双袖天风逐鸟还，一竿秋水知鱼乐。至人遗形在杜机，如翁达生识者稀。不从北阙怀簪绂，不向西山采蕨薇。安期大药欺人久，石家金谷谁能守。有田但种东陵瓜，有钱但买宜城酒。只今号作北山人，素发丹颜八十春。蹑屐当閒青玉杖，呼卢时侧紫纶巾。半酣击缶耳稍热，笑拥如花歌未歇。洛阳七贵眼中尘，长安五陵原上月。天道有盈日有虚，得名得寿福已馀。璇闺况继中郎业，金匮还传太史书。中郎太史亦尔尔，君家柱下差足拟。请为小著五千文，藏在白云封中石闾底。
寿表兄少石刘翁八十
作者：于慎行
朝代：明

苕溪渔隐旧称仙，一卧菰芦近百年。门径不通车马路，行踪只在水云天。鱼梁日落频呼酒，柳岸风轻每放船。试数同时钟鼎客，几人能结海鸥缘。
寿谢仰潜令君七十
作者：于慎行
朝代：明

赤畿茂宰汉郎官，文物家声奕代看。江左风流传作赋，云中节钺颂登坛。河阳去后花成树，彭泽归来菊可餐。大是清朝真隐在，白头湖上理渔竿。
寿高三塘徵君六十徵君邑丞兄也扬子人
作者：于慎行
朝代：明

江上名家旧业传，兰塘一艇狎风烟。楚山桂树留真隐，秦洞桃花阅大年。赋就秋涛淮海月，梦馀春草汶阳天。更逢宝筴重开日，绮席霞觞接羽仙。
封御史邢翁八十双寿二首
作者：于慎行
朝代：明

济北贤豪行谊敦，年跻上老德弥尊。真封已自称乌署，高隐还应并鹿门。明月千山芳杜若，春江九畹茁兰荪。仙龄幸际升平理，拾穗讴吟亦主恩。双闱同拜玉函封，寿帙今开第九重。青鸟日随王母侍，白云常满丈人峰。已看庭际翔三凤，更向垆边跨两龙。欲问齐眉吴市隐，千秋谁许继高踪。
封御史邢翁八十双寿二首·其一
作者：于慎行
朝代：明

济北贤豪行谊敦，年跻上老德弥尊。真封已自称乌署，高隐还应并鹿门。明月千山芳杜若，春江九畹茁兰荪。仙龄幸际升平理，拾穗讴吟亦主恩。
封御史邢翁八十双寿二首·其二
作者：于慎行
朝代：明

双闱同拜玉函封，寿帙今开第九重。青鸟日随王母侍，白云常满丈人峰。已看庭际翔三凤，更向垆边跨两龙。欲问齐眉吴市隐，千秋谁许继高踪。
射覆谣戏作
作者：于慎行
朝代：明
体裁：古风

郭舍人，东方朔，来前射覆相为乐。谓此金盂中，有何一蠕虫。不是蜥蜴，亦非守宫。中者赐帛，不中城旦舂。舍人东方，相顾�咍，此胡为来哉。谓之为龙，不能变化兴云雷。谓之为蛇，又不能委蛇蒲伏与世谐。此何物也，陛下幸发视，必是一蜗牛。身似有所负，外又无所求。不肯濡足，惟愿藏头。循墙而走，面壁而修。钟鼓不能享，鼎镬不能谋。左角大胜，右角大败，未尝知喜，未尝知忧。蘧庐为天地，混沌为春秋。其觉如寐，其生若休。此有巢氏之裔，无肠子之俦。与圣人拊掌笑，是物安足收。放之污渎中，使从蛭螾游。
将进酒
作者：于慎行
朝代：明

君不见洛阳城东桃李花，暮时红雨早时霞。又不见瑶台素月飞银阙，三五蟾光四五缺。人生行乐不须愁，富贵豪华电露流。昔时鼎盛五侯里，今时零落成荒丘。长安贵人眼中数，规名规利何太苦。日中走马平津第，绛尘拂衣汗成雨。白衣苍狗在须臾，雷公駍鍧震下土。扬雄寂寞默守玄，贾谊太息将安补。青玉案，紫霞杯，与君沽酒临高台。烹龙炰凤白日暮，清歌妙舞香风来。朝不从骐骥游，暮不从黄鹄栖。浮名碌碌果何有，天地于我如醯鸡。茫茫吹万同一吷，曾史桀蹠皆电灭。君今少壮复不饮，坐使红颜镜中歇。红颜销歇奈尔何，华发萧萧日以多。直须枕藉杯中酒，莫问浮沉海上波。
小坐
作者：于慎行
朝代：明

小坐霜天夕，空庭竹树深。城笳凝暮霭，楼月敛秋阴。渐老消尘虑，长贫现道心。摩婆旧如意，懒击唾壶吟。
小楼
作者：于慎行
朝代：明

小楼常有伴，端不叹离群。牖纳青溪月，檐飞翠岫云。自藏东观草，谁勒北山文。最怅霜空雁，寒声静夜闻。
小阁
作者：于慎行
朝代：明

小阁经时卧，琴书静不哗。丹衷犹恋主，清梦已还家。几对春城月，虚开杜曲花。一床馀丈室，还似住毗邪。
少年行四首
作者：于慎行
朝代：明

五云深处见仙家，十二楼头醉彩霞。莫倚阑干横玉笛，春风愁杀白杨花。鵔鸃著出未央宫，粉色争看汉侍中。昨夜春寒沾赐酒，天香不散舞衣红。锦带珠袍绿臂鞲，相逢尽说富平侯。南山夜猎春城晚，系马新丰旧酒楼。从猎期门拜射声，玉鞭骑马出重城。寻常借客长陵市，小吏无劳问姓名。
少年行四首·其一
作者：于慎行
朝代：明

五云深处见仙家，十二楼头醉彩霞。莫倚阑干横玉笛，春风愁杀白杨花。
少年行四首·其三
作者：于慎行
朝代：明

锦带珠袍绿臂鞲，相逢尽说富平侯。南山夜猎春城晚，系马新丰旧酒楼。
少年行四首·其二
作者：于慎行
朝代：明

鵔鸃著出未央宫，粉色争看汉侍中。昨夜春寒沾赐酒，天香不散舞衣红。
少年行四首·其四
作者：于慎行
朝代：明

从猎期门拜射声，玉鞭骑马出重城。寻常借客长陵市，小吏无劳问姓名。
少虚赵丈见过二首
作者：于慎行
朝代：明

上客回高驾，过予松桂林。题诗白云暮，对酒飞花深。远树浮残雨，高城下夕阴。草玄芸阁吏，寂寞此时心。经春犹卧病，长日掩衡门。岂谓山阴棹，能寻谷口村。世情双白眼，生事一青尊。不浅忘年契，千秋事可论。
少虚赵丈见过二首·其一
作者：于慎行
朝代：明

上客回高驾，过予松桂林。题诗白云暮，对酒飞花深。远树浮残雨，高城下夕阴。草玄芸阁吏，寂寞此时心。
少虚赵丈见过二首·其二
作者：于慎行
朝代：明

经春犹卧病，长日掩衡门。岂谓山阴棹，能寻谷口村。世情双白眼，生事一青尊。不浅忘年契，千秋事可论。
山中书怀荅朱可大廷平二首
作者：于慎行
朝代：明

海水天风莫重论，吾曹交谊向来敦。冯驩长铗应犹在，范叔绨袍故自温。千里人归孟诸野，十年客散信陵门。閒心已绝诸缘累，独有平生未报恩。天末怀人思不降，梦回明月满轩窗。平生诺重黄金百，国士名齐白璧双。君自风尘淹画省，吾甘渔猎光沧江。书来正值山间醉，赤脚吹笙卧石淙。
山中书怀荅朱可大廷平二首·其一
作者：于慎行
朝代：明

海水天风莫重论，吾曹交谊向来敦。冯驩长铗应犹在，范叔绨袍故自温。千里人归孟诸野，十年客散信陵门。閒心已绝诸缘累，独有平生未报恩。
山中书怀荅朱可大廷平二首·其二
作者：于慎行
朝代：明

天末怀人思不降，梦回明月满轩窗。平生诺重黄金百，国士名齐白璧双。君自风尘淹画省，吾甘渔猎光沧江。书来正值山间醉，赤脚吹笙卧石淙。
山中奉寄太宰梦山杨公四首
作者：于慎行
朝代：明

为慕仙家九节筇，白云秋色远相从。那知黄石山头月，犹隔丹丘海畔峰。曾记都门祖帐开，驱将双鹤与归来。只今养得修翎在，海上传书日几回。梦中山色可曾惊，陌上烟尘塞上兵。千树桃花月明夜，半间楼侧听吹笙。沧海西头系钓船，萧萧春雨绿杨烟。垂纶莫近磻溪岸，恐是非熊入梦年。
山中奉寄太宰梦山杨公四首·其一
作者：于慎行
朝代：明

为慕仙家九节筇，白云秋色远相从。那知黄石山头月，犹隔丹丘海畔峰。
山中奉寄太宰梦山杨公四首·其三
作者：于慎行
朝代：明

梦中山色可曾惊，陌上烟尘塞上兵。千树桃花月明夜，半间楼侧听吹笙。
山中奉寄太宰梦山杨公四首·其二
作者：于慎行
朝代：明

曾记都门祖帐开，驱将双鹤与归来。只今养得修翎在，海上传书日几回。
山中奉寄太宰梦山杨公四首·其四
作者：于慎行
朝代：明

沧海西头系钓船，萧萧春雨绿杨烟。垂纶莫近磻溪岸，恐是非熊入梦年。
山中寄徐少宰丈
作者：于慎行
朝代：明

契阔同心侣，多年叹索居。吴门遥系马，鲁国久悬舆。岁晚怜交态，天长阙报书。悠悠清汶水，一为觅双鱼。
山中怀寄王对南相君
作者：于慎行
朝代：明

屈指朋游岁晚疏，云中相国比何如。百年禁苑论交谊，千里关河叹索居。月落枫林常有梦，鸿归榆塞久无书。天涯若问同心侣，素发于今已映梳。
山中承苏岱髯国相寄自制铜雀瓦砚戏谢
作者：于慎行
朝代：明

磨不多时染未乾，邺都宫殿几回残。题名自是西园客，不必重镌汉建安。
山中承陈寅所宪伯书问赋谢
作者：于慎行
朝代：明

都门三纪挹风流，想见今来雪满头。云里忽传鸿雁札，山中近隔薜萝秋。怀人仲举应悬榻，傲世元龙自倚楼。闻道枌榆新结社，追随无计觅扁舟。
山中报陈玉垒少宰
作者：于慎行
朝代：明

湖上清秋片月寒，为谁残梦入长安。一千里外素书到，二十年来良会阑。欲候三台依帝座，先闻六典建天官。他时世业光青史，重向扶阳传里看。
山中有怀侯姊丈参戍
作者：于慎行
朝代：明

鲁国诸生旧有文，又从投笔际风云。王孙尽自迷归路，卿子谁知号冠军。枥上骅骝天厩马，帐前鼓角羽林群。同时年少还相忆，晓月山城更梦君。
山中秋日代书寄王对南宫庶
作者：于慎行
朝代：明

丹枫萧瑟倚重楼，回首金闺忆旧游。片月常悬蓬岛梦，尺书几隔雁门秋。新传谑笑还多少，旧和歌声可记不。亦有行踪君莫问，三年渔猎海西头。
山中秋日报朱金庭宫庶
作者：于慎行
朝代：明

空山寥廓雁声寒，忽启缄书出上兰。卧病秋风閒自赋，怀人明月远相看。生涯湖海双蓬鬓，身事乾坤一钓竿。闻道横经承内渥，还从折角笑弹冠。
山中赠王生改予二首
作者：于慎行
朝代：明

当年供奉禁中游，亲捧绨囊侍殿头。何事白云峰下见，萧然秋色满吴钩。盈盈青鬓叹飘零，千里江湖应客星。错忆韩康曾卖药，不知刘向自传经。
山中赠王生改予二首·其一
作者：于慎行
朝代：明

当年供奉禁中游，亲捧绨囊侍殿头。何事白云峰下见，萧然秋色满吴钩。
山中赠王生改予二首·其二
作者：于慎行
朝代：明

盈盈青鬓叹飘零，千里江湖应客星。错忆韩康曾卖药，不知刘向自传经。
山中述怀寄石葵贾丈
作者：于慎行
朝代：明

秋山明月雁来声，鲁国相看自两生。圣世安危应有寄，词臣去就岂关名。迹随猿鹤心能化，梦入鹓鸾骨尚惊。辜负桓谭知己在，玄经寂寞几时成。
山亭
作者：于慎行
朝代：明

雨晴多物态，秋敞坐山亭。旧竹泠泠翠，新萝裔裔青。荷锄分药径，散帙闭柴扃。挂树双言鸟，繁辞尽日听。
山堂宴坐有感
作者：于慎行
朝代：明

尺组当年早自抛，溪山随处小诛茅。孤踪放浪惭真隐，末路浮沉念素交。万里云深难假翼，一枝风静可为巢。虚襟久已忘玄白，肯向人间作解嘲。
山居怀寄可大
作者：于慎行
朝代：明

隐几空斋意晏如，美人别后底无书。未应湖海还浮棹，却想藤萝已卜居。避地自堪游五岳，逃名谁许问三闾。惟馀远道长相忆，为劝加餐寄鲤鱼。
山庄即事
作者：于慎行
朝代：明

逃名天地阔，斗室寄山椒。地僻常无客，林深亦有樵。饭牛春待雨，放鹤夜闻箫。不是淮南隐，淹留未可招。
山庄独居
作者：于慎行
朝代：明

岂无山水慕，只是旧游孤。陇上遭田父，垆边问酒徒。颓年资药饵，野性适江湖。回首鹓行地，春风满鹧鸪。
岁暮书怀寄贾石葵年丈
作者：于慎行
朝代：明

山中岁晏意何如，莫讶长安阙报书。魂梦几悲池畔草，封题少遇海边鱼。百年病骨风霜后，千里乡心涕泪馀。望断石门秋夜月，故人独掩白云庐。
岁暮得何兰阳参戎书酬寄
作者：于慎行
朝代：明

渔阳老将别多年，岁晏开书意惘然。綵笔何人传赋草，青门几处买瓜田。笳声久断关前月，剑气犹横海上天。莫向烟波闻同调，一竿残雪五湖船。
岁暮送汪山人敬仲南还
作者：于慎行
朝代：明

寒风飒飒愁云繁，江南浮客来到门。手出瑶华八百片，雪花错落飞琼轩。自言落魄无何有，湖海豪游成皓首。竟陵学士座上宾，新都司马社中友。燕南作客岁将阑，弹铗长歌道路难。知公当代论风雅，曾向人家卷里看。蓬门旧日不迎客，为君拂拭凝尘席。谈诗静夜一炬红，呼酒高斋双眼白。送君南去及新春，残雪初消路少尘。行到石城应早渡，隔江桃叶唤归人。
岱西山人歌寿何吏部敬庵
作者：于慎行
朝代：明

君不见岱宗之山海上起，云霞沃宕三千里。七十二峰峰插天，西支半落清河水。山川回合势连绵，灵气应钟不世贤。大名谁者齐北斗，岱西山人行地仙。山人旧隐双龙阙，左省含香陪上列。共道诗名水部传，更闻启事山公绝。一时流品入陶甄，简要清通世所珍。三十朱轮行宝陌，衣香风动洛阳尘。素心忽忆栖岩谷，解组归来双鬓绿。玉树多从院宇生，兰房近傍烟云筑。山人修翛六十馀，赪颜绰约玉不如。载酒时游广里月，垂竿閒钓锦川鱼。石闾有伴餐瑶草，玉几金床春色晓。人问已自有蓬瀛，何人更说蓬瀛好。为翁亢节歌欲长，琼卮起寿春茫茫。泰山若砺海水竭，大年不凋齐日月。
峄山歌
作者：于慎行
朝代：明

岱宗海上来，西塞中条路。东南数峰青未了，凌波欲涉长河去。似断不断走势回，结作芙蓉掌上开。青冥浩荡何年裂，平地涌出金银台。名山固多奇，此山奇欲绝。累累万古石，谽谺成窦穴。落星不到地，累丸不到天。悬圃亦已碎，群玉亦已颠。金华牧儿何婉娈，一入紫烟不复返。世人谁者叱群羊，坐看蹄角生苔藓。人行石中何盘珊，十步九折穿嵌岩。顾见杂花开绮绣，又闻淙淙泉水声鸣环。千峰冥密万壑逼，日光时向天窗滴。深林已尽鸟不鸣，攀缘犹访白云迹。白云在天何时还，洞门石扇开重关。五花峰头一骋目，飘如乘虹驾鹤飞出天地间。但闻长风飒飒万里至，使我四顾清心颜。君不见沧海桑田年岁改，秦皇片石今安在。万骑千乘化作灰，河声依旧东流海。沈吟此事思欲飞，击节高歌泪满衣。空怜世上浮沈子，白首红颜何所归。
巫山小画
作者：于慎行
朝代：明

霞作绡衣雾作裙，恍疑神女降氤氲。明朝试向阳台望，只是寻常一段云。
巫山高
作者：于慎行
朝代：明

巫山峰十二，缥缈倚层空。细雨猿声外，轻云鸟道中。江流巴子国，月出楚王宫。旧馆今何处，茫茫梦不通。
巫山高
作者：于慎行
朝代：明

巫山高高不可极，十二芙蓉入天碧。楚王馆前暮雨飞，流烟凝翠湿仙衣。兰词半吐卷衣去，渺渺行云不知处。日高枕上听猿声，惆怅高唐梦不成。
己丑入院部宴八韵
作者：于慎行
朝代：明

东阁颁新命，南宫考上筵。车旌三殿下，剑佩五云边。柳映金堤日，花飞紫陌烟。九衢欣聚睹，百吏奉周旋。鷟鸑仪琼树，骅骝望玉鞭。四科卑汉制，三物狭周年。桃李归薇省，人文列琰编。得贤应有颂，欲献衮衣前。
平倭奏捷歌
作者：于慎行
朝代：明

去年都护大徵兵，平壤岛寇皆扫平。今年司马通和议，盖海鲸鲵不可制。鱼服十万簸狂澜，千里腥风塞月寒。不见降书来日窟，空令猎火照辰韩。吾皇按剑赫威怒，独运神谟惩往误。早传制府凿凶门，更诏中丞开武库。材官负弩尽从征，慷慨辞家志不平。杀气千寻飞浿水，军声一夜度龙城。士马骖驔谁复数，青海原头昼伐鼓。转旆横捎乐浪云，洗兵半染夫馀土。陆营三路势已奔，水营大队赤云屯。弓刀蹙沸鲛犀裂，戈甲抢攘日月昏。小酋面缚大酋死，属国君臣歌燕喜。羽书昨夜自东来，直入甘泉报天子。论功大发水衡财，碣石关门日夜开。符节星驰玄菟塞，金缯山累白龙堆。十年馈师三百万，今日方闻博一战。明王守禦在四夷，属国君臣尔莫玩。
平则城楼登眺
作者：于慎行
朝代：明

岧峣飞阁冠层城，暇日登临景物明。万户莺花春上苑，九衢车马汉西京。烟开宫柳重重出，雨静峰霞片片生。总是皇州多丽景，五陵芳草殢游情。
广陵张郡丞宴大观楼
作者：于慎行
朝代：明

城上高凭百尺楼，使君开宴俯江洲。坐临南北孤峰影，目尽乾坤万里流。雨色犹分京口树，涛声欲赋广陵秋。何来一曲桓伊笛，寥落长天动客愁。
应制题画四首 其一 雪景
作者：于慎行
朝代：明

轻绡寒色动，不是月华开。鸟道千岩迥，江光一径回。虚无分玉树，彷佛想瑶台。未拟歌黄竹，阳春遍九垓。
应制题画四首 其三 宣庙御笔汀鸟
作者：于慎行
朝代：明

笔端成大造，海鸟若相忘。暮雨汀莎湿，春风岸芷香。柳边迷落絮，云里带飞霜。总为经天藻，长留羽翰光。
应制题画四首 其二 烟雨
作者：于慎行
朝代：明

潇潇一幅上，秋气满枫林。半似随风引，全疑夹雾阴。远峰看处暝，疏树望来深。笔底烟云色，争知用作霖。
应制题画四首 其四 鹌鹑
作者：于慎行
朝代：明

渺彼榆枋翼，丹青画作真。静眠宫草日，閒傍苑花春。顾影骄金距，逢场上锦茵。非同珠树鸟，独用羽毛珍。
应制题画四首·雪景
作者：于慎行
朝代：明

轻绡寒色动，不是月华开。鸟道千岩迥，江光一径回。虚无分玉树，彷佛想瑶台。未拟歌黄竹，阳春遍九垓。潇潇一幅上，秋气满枫林。半似随风引，全疑夹雾阴。远峰看处暝，疏树望来深。笔底烟云色，争知用作霖。笔端成大造，海鸟若相忘。暮雨汀莎湿，春风岸芷香。柳边迷落絮，云里带飞霜。总为经天藻，长留羽翰光。渺彼榆枋翼，丹青画作真。静眠宫草日，閒傍苑花春。顾影骄金距，逢场上锦茵。非同珠树鸟，独用羽毛珍。
庚辰元旦试笔
作者：于慎行
朝代：明

箫鼓初阑旭日开，小庭春色欲重来。灵符旧箧金闺赐，宝胜新妆玉剪裁。欢洽儿童随笑语，恩深禁阙忆趋陪。谁将柏叶调仙酒，为荐君王万寿杯。
张山人告行灯下言别
作者：于慎行
朝代：明

幽居无与晤，殊喜故人来。秉烛频开卷，逢花数举杯。寒云江上树，冻雪陇头梅。明发黄山路，离愁不可裁。
张洪阳学士在告问疾
作者：于慎行
朝代：明

碧草重门似瀼东，十旬休浣度春风。归心桂树生江浦，渴病金茎出汉宫。斗际龙光元是剑，杯间蛇影自为弓。知君早鍊神仙骨，且向尧时作侍中。
张洪阳殿读待舟潞渚寄送二首
作者：于慎行
朝代：明

昨日横门道，魂消鬓欲秋。寸心应未远，尺素已堪愁。对酒青灯醉，看花紫禁游。离情如潞水，连夜只东流。归梦春来剧，那堪送远游。身悬蜗左角，家在海西头。天地才难尽，风尘道不谋。河堤杨柳绿，亦欲买归舟。
张洪阳殿读待舟潞渚寄送二首·其一
作者：于慎行
朝代：明

昨日横门道，魂消鬓欲秋。寸心应未远，尺素已堪愁。对酒青灯醉，看花紫禁游。离情如潞水，连夜只东流。
张洪阳殿读待舟潞渚寄送二首·其二
作者：于慎行
朝代：明

归梦春来剧，那堪送远游。身悬蜗左角，家在海西头。天地才难尽，风尘道不谋。河堤杨柳绿，亦欲买归舟。
弹铗歌为郓樊生赋
作者：于慎行
朝代：明

君家阀阅高东鲁，亦近樊城传旧土。两朝八座祖与孙，后代簪缨仍接武。尔亦翩翩帝里游，茱萸锦带鹔鹴裘。紫云阙下弹双铗，来向朱门傅小侯。朱门修巷临长道，翠阁琼楼相映好。明月时闻内苑笙，春风日蹋芳堤草。高堂上客号三千，侠少风流独迥然。斗鸡南陌争金距，走马东城揖玉鞭。相逢斗酒多倾倒，胡姬垆头天未晓。汾阳甲第贵盈门，那作樵渔空自老。蓟门春尽雨茫茫，汶水梁山路阻长。锦衣归向桥边过，不是青丝马上郎。
归义云松禅师敕封郎官寄赠
作者：于慎行
朝代：明

如何尘外侣，亦受世间名。佛果修无漏，官阶号不更。紫衣宫锦制，丹诰法音迎。为问酬恩地，朝朝梵诵声。
归山寄贾石葵年丈四首
作者：于慎行
朝代：明

一别心知几度秋，归来相望转悠悠。长安旧侣多年少，马上如今半白头。陌上论交意总殷，眼中谁是峄阳君。如何同作东山隐，却隔山前一片云。瑕丘南去路漫漫，月满山窗梦易残。君在沧浪秋色里，同心谁伴采芳兰。闻道君王忆月卿，徵书蚤晚到山城。可知昨夜东风起，碧玉峰头鹤梦惊。
归山寄贾石葵年丈四首·其一
作者：于慎行
朝代：明

一别心知几度秋，归来相望转悠悠。长安旧侣多年少，马上如今半白头。
归山寄贾石葵年丈四首·其三
作者：于慎行
朝代：明

瑕丘南去路漫漫，月满山窗梦易残。君在沧浪秋色里，同心谁伴采芳兰。
归山寄贾石葵年丈四首·其二
作者：于慎行
朝代：明

陌上论交意总殷，眼中谁是峄阳君。如何同作东山隐，却隔山前一片云。
归山寄贾石葵年丈四首·其四
作者：于慎行
朝代：明

闻道君王忆月卿，徵书蚤晚到山城。可知昨夜东风起，碧玉峰头鹤梦惊。
归日王兴甫文学于子冲大参来视
作者：于慎行
朝代：明

山斋春欲尽，上客到羊求。对月休愁思，看山且醉游。蚁封知是梦，驹隙信如流。不见芄兰侣，辞官已白头。
往吊于子冲黄家渡口大雪
作者：于慎行
朝代：明

寒冬涉济水，雨雪满征裘。欲解留徐剑，犹疑访戴舟。马蹄临渡涩，人迹过山稠。渐近齐州路，伤心触旧游。
御试大祀方丘应制
作者：于慎行
朝代：明

圣代郊禋典秩崇，祗坛午夜肃斋宫。五方琮帛坤灵会，八变云韶帝德通。星斗疏明香雾里，旌旗回合晓霞中。祯符欲胜汾阴日，万岁声闻动远空。
德州舟中遇李户部两山北上别后却寄二首
作者：于慎行
朝代：明

广川西渡口，倚棹此逢君。别久情难喻，欢多酒易醺。江声过暮雨，帆影夹残云。蹢躅南枝鹊，能堪羽翮分。君登兰省去，予汎镜湖归。两桨还相背，双星竟不违。心期鸥作侣，生事薜为衣。只有空山梦，愁时少雁飞。
德州舟中遇李户部两山北上别后却寄二首·其一
作者：于慎行
朝代：明

广川西渡口，倚棹此逢君。别久情难喻，欢多酒易醺。江声过暮雨，帆影夹残云。蹢躅南枝鹊，能堪羽翮分。
德州舟中遇李户部两山北上别后却寄二首·其二
作者：于慎行
朝代：明

君登兰省去，予汎镜湖归。两桨还相背，双星竟不违。心期鸥作侣，生事薜为衣。只有空山梦，愁时少雁飞。
忆远集句
作者：于慎行
朝代：明

春草年年绿，烟波处处愁。所嗟人异雁，犹隔洞庭秋。
忆鹤
作者：于慎行
朝代：明

独鹤曾为友，翩飞已隔年。几时归华表，何处觅青田。影断空山月，声凄远树烟。瑶台应有伴，宁忆旧林泉。
怀周公瑕
作者：于慎行
朝代：明

苦忆吴门隐，翛然一钓竿。烟霞双鬓老，天地五湖宽。阅世凭乌几，逃名著鹖冠。何时燕市里，重逐酒人欢。
怀寄张玉阳年丈二首
作者：于慎行
朝代：明

怊怅前年别，绵绵岁月征。积薪从古叹，投杼至今惊。春雪梁园道，秋江建业城。行踪何处问，愁绝雁来声。聚散年来事，茫然思不禁。薄游交道浅，久宦世情深。别日枫林梦，愁时桂树吟。悠悠大河水，讵尽尺书心。
怀寄张玉阳年丈二首·其一
作者：于慎行
朝代：明

怊怅前年别，绵绵岁月征。积薪从古叹，投杼至今惊。春雪梁园道，秋江建业城。行踪何处问，愁绝雁来声。
怀寄张玉阳年丈二首·其二
作者：于慎行
朝代：明

聚散年来事，茫然思不禁。薄游交道浅，久宦世情深。别日枫林梦，愁时桂树吟。悠悠大河水，讵尽尺书心。
思归集句
作者：于慎行
朝代：明

云暗双龙阙，花明绮陌春。悠悠洛阳梦，莫作未归人。
恭代皇上奉祝圣母万寿无疆诗
作者：于慎行
朝代：明

藐质冲龄御大方，慈恩辛苦护垂裳。祥开华渚仙源远，庆衍瑶池化日长。上食亲调金掌露，舞衣时傍玉炉香。承欢幸抚升平会，荐寿鸿仪仿未央。
恭谒孝陵有述十四韵
作者：于慎行
朝代：明

圣迹开玄造，神都奠旧疆。基图垂万祀，谟烈冠千王。风雨园陵闭，衣冠寝用藏。霞标悬绛阙，云际拱雕梁。胜地盘龙虎，高丘下凤凰。石麟秋作雨，铁马汗为霜。落月铺金锁，飞花上玉床。重关陈豹旅，濡露集鸳行。扈跸群灵会，包茅九域将。长江萦阁道，叠嶂列宫墙。礼乐恢函夏，明威肃大方。治成周六典，法画汉三章。缥缈松楸路，昭回日月光。小臣歌帝则，绳武祝今皇。
恭谒阙里圣庙二十韵
作者：于慎行
朝代：明

运会皇风邈，乾坤圣宇开。文章苞六代，道德范三才。象应奎娄次，灵钟海岳隈。人传歌凤去，地想泣麟回。旧里仙源秘，遗宫帝制恢。乐声存鲁殿，车器出秦灰。羽籥诸生肄，牲牢万乘来。两楹仪紫闼，双观表璇台。问礼庭犹在，藏书壁已颓。画廊图藻绿，宝阁写琼瑰。古桧当时植，新松几代栽。唐碑钟作篆，汉石绣成苔。黻冕三千侍，云仍百忆陪。小儒惭朽质，微分簉群材。炉冶从甄铸，章缝荷剪裁。绘天忘色相，望海隔沿洄。日月丹霄曜，江河晚世催。怀恩知罔极，不去久低徊。
恭闻东宫礼成志喜
作者：于慎行
朝代：明

午夜前星耀禁林，龙楼紫气晓来深。当年苦竭愚臣悃，此日真知圣父心。关塞烟销休战伐，江湖春至起讴吟。瑶图亿万高皇统，只有神灵护至今。
恭陪圣驾步诣南郊祷雨有述六韵
作者：于慎行
朝代：明

闵岁宸慈渥，雩郊旷典行。重城虚奉辇，小队罢陈兵。玉舄飞尘拥，天衣浣布成。望云欢兆姓，夹日走群卿。礼数汤林薄，明禋汉畤轻。皇穹应有鉴，何以答精诚。
悯雨
作者：于慎行
朝代：明

七日复七夜，雨声檐际悬。遥山开复隐，野水断仍连。禾实真生耳，苔文漫作钱。为农资百亩，不是敢忧天。
感怀二十首
作者：于慎行
朝代：明

皎皎天中月，照我虚堂壁。抚枕心不夷，起视今何夕。摄提指孟陬，年岁忽复易。跳丸日夜驰，迫迫将焉适。烈士怀贞心，夸毗营寸尺。因时览群动，感叹无终极。皑皑原上霜，萋萋道傍草。金石有销铄，人生安可保。大化为炉锤，万物何缴绕。达士耻近图，所思在远道。荣瘁非有期，修名苦不早。焉能自结束，坐向风尘老。日出上东门，桃李何灼灼。回风中夜起，嘉树纷其落。昔时五侯子，宝马黄金络。北里吹笙竽，南邻钟磬作。斗鸡出长杨，挟弹过平乐。光采照云日，意气何轩霍。高台一旦平，里巷飘飞藿。不见东陵瓜，近在青门郭。迢迢泰山隅，渺渺无行迹。猿鸟夹路啼，松桂百馀尺。中有啸歌士，鸣琴卧泉石。夕采山上薇，朝吸松间液。放情凌绛霄，流目瞩四极。宴息藐无言，中情多所适。我欲往从之，惜哉无羽翼。薛公昔好士，珠履罗高堂。酒酣指白日，各欲吐肝肠。相印甫脱肘，门前迹已荒。魏其盛宾客，田侯安敢望。一绾大将组，车马盈路傍。疏者为胶漆，亲者为参商。朝暮市门改，贵贱交情伤。灌夫与冯子，意气何飞扬。悠悠数千载，此道久沦亡。朔风凄以厉，憭慄吹人衣。玄云起大陆，雨雪何霏霏。孤鸿号中夜，百卉具已腓。长恐坚冰至，凛凛伤骨肌。鸡鸣感时物，游子驾言归。白日回青阳，春草萋已绿。游子忽不乐，沉吟聊踯躅。踯躅将何为，念彼东山麓。涧壑生白云，冈峦荫修木。飞泉落绝壁，璆然写哀玉。山水有至音，安用徵丝竹。长揖陌上人，去来从所欲。东出长安门，倚马息道周。上有百年木，下有万古流。华轩驰广陌，冠盖如云浮。去者日以远，来者日以遒。朱颜入朝市，皓首将安求。应侯朝上书，蔡泽暮西游。荣枯在俯仰，譬海浮水沤。所以赤松徒，屣脱万户侯。陟彼高台上，天风吹我裳。顾见双黄鹄，浩浩摩空翔。振翮翳若木，矫翅凌扶桑。羽翼岂不修，其如天路长。横绝薄四海，中道以徬徨。如何燕雀群，追逐令人伤。吾慕汉阴叟，灌园聊避世。搰搰自行汲，不肯生机事。掉首谢圣儒，比之为技系。混沌虽假修，厥言良有味。世人徒营营，心劳自憔悴。三年雕一叶，为日已蹉跎。木鸢徒跕跕，不能出网罗。天巧固已凿，于世亦何加。大圆惟混混，万木生条柯。工者力常少，拙者力常多。操斤代大匠，伤手将如何。登彼蓟门道，东望渔阳城。渔阳秋草落，万里阴云生。鸣笳弥旷野，虏骑何纵横。羽书东西驰，刁斗日夜鸣。一战左贤遁，再战谷蠡惊。白骨蔽榛莽，落日空原平。成功苟如此，安得有吞声。十五弄柔翰，操业游艺林。纵志有遐览，颇见千古心。委质事明主，岁月忽已深。怀思敢不报，所愧在浮沉。悲歌览青镜，长恐华发侵。大块陶万籁，纤巨固殊音。微尚在虚恬，经世非所任。俛仰感白日，啸咤谁能禁。家本东海裔，樵牧东山下。先子秉儒术，歌音追大雅。一吏稍浮沉，举世无知者。眇予秉薄祜，宛洛随车马。丘陇日以遥，松柏在原野。风木无停音，雨露凄其洒。一为皋鱼叹，零涕缘缨泻。昔我珠树林，荧荧照琼岛。子仲工文词，奇气何夭矫。如何时不遇，岁宴空山道。卞玉苟不开，谁知为世宝。伤彼蕙与兰，含芳扬绿藻。严霜被空谷，将欲同秋草。用大世所难，咄唶令人老。习习泽中鸟，斑斑五采质。天寒游石梁，十步不得食。一朝栖灵囿，羽翰生颜色。餐君玉山禾，饮君丹霞液。道旁有寒士，感之长太息。拂拭岂不怀，人养非所适。愿因晨风发，振我凌空翼。大鹏运溟海，举翮触四隅。鹪鹩巢一枝，栖息常有馀。适志无小大，窥化有盈虚。昔日五侯里，狐兔嘷其墟。君平卜百钱，常有终岁储。老氏戒止足，千古铭盘盂。栎社有大树，轮囷以樛棼。下枝蔽牛马，上干干青云。匠伯睨不顾，终古绝斧斤。翡翠巢南海，何尝慕世氛。金丸落珍木，惟以羽毛文。膏火为谁销，兰香徒自焚。多材实身累，沉溟与道群。六籍既已远，扬马不可作。铅刀为湛卢，腊鼠称周璞。伟哉二三子，将操郢匠凿。胡为崇亢厉，亦复呈丹雘。裂吻御寒菹，飘帷奏清角。信美非大观，矩裁焉所托。雅道和且平，治音安以乐。不悲而嘘唏，皇风无乃薄。黄帝游赤水，象罔得玄珠。遇道皆如此，安用图与书。奈何江左流，所味在清虚。六籍皆糟粕，三坟为土苴。得鱼可忘筌，无筌焉取鱼。譬人适莽浪，伥伥将奚如。悲哉道丧世，一叹徒愁予。
感怀二十首·其一
作者：于慎行
朝代：明

皎皎天中月，照我虚堂壁。抚枕心不夷，起视今何夕。摄提指孟陬，年岁忽复易。跳丸日夜驰，迫迫将焉适。烈士怀贞心，夸毗营寸尺。因时览群动，感叹无终极。
感怀二十首·其七
作者：于慎行
朝代：明

白日回青阳，春草萋已绿。游子忽不乐，沉吟聊踯躅。踯躅将何为，念彼东山麓。涧壑生白云，冈峦荫修木。飞泉落绝壁，璆然写哀玉。山水有至音，安用徵丝竹。长揖陌上人，去来从所欲。
感怀二十首·其三
作者：于慎行
朝代：明

日出上东门，桃李何灼灼。回风中夜起，嘉树纷其落。昔时五侯子，宝马黄金络。北里吹笙竽，南邻钟磬作。斗鸡出长杨，挟弹过平乐。光采照云日，意气何轩霍。高台一旦平，里巷飘飞藿。不见东陵瓜，近在青门郭。
感怀二十首·其九
作者：于慎行
朝代：明

陟彼高台上，天风吹我裳。顾见双黄鹄，浩浩摩空翔。振翮翳若木，矫翅凌扶桑。羽翼岂不修，其如天路长。横绝薄四海，中道以徬徨。如何燕雀群，追逐令人伤。
感怀二十首·其二
作者：于慎行
朝代：明

皑皑原上霜，萋萋道傍草。金石有销铄，人生安可保。大化为炉锤，万物何缴绕。达士耻近图，所思在远道。荣瘁非有期，修名苦不早。焉能自结束，坐向风尘老。
感怀二十首·其二十
作者：于慎行
朝代：明

黄帝游赤水，象罔得玄珠。遇道皆如此，安用图与书。奈何江左流，所味在清虚。六籍皆糟粕，三坟为土苴。得鱼可忘筌，无筌焉取鱼。譬人适莽浪，伥伥将奚如。悲哉道丧世，一叹徒愁予。
感怀二十首·其五
作者：于慎行
朝代：明

薛公昔好士，珠履罗高堂。酒酣指白日，各欲吐肝肠。相印甫脱肘，门前迹已荒。魏其盛宾客，田侯安敢望。一绾大将组，车马盈路傍。疏者为胶漆，亲者为参商。朝暮市门改，贵贱交情伤。灌夫与冯子，意气何飞扬。悠悠数千载，此道久沦亡。
感怀二十首·其八
作者：于慎行
朝代：明

东出长安门，倚马息道周。上有百年木，下有万古流。华轩驰广陌，冠盖如云浮。去者日以远，来者日以遒。朱颜入朝市，皓首将安求。应侯朝上书，蔡泽暮西游。荣枯在俯仰，譬海浮水沤。所以赤松徒，屣脱万户侯。
感怀二十首·其六
作者：于慎行
朝代：明

朔风凄以厉，憭慄吹人衣。玄云起大陆，雨雪何霏霏。孤鸿号中夜，百卉具已腓。长恐坚冰至，凛凛伤骨肌。鸡鸣感时物，游子驾言归。
感怀二十首·其十
作者：于慎行
朝代：明

吾慕汉阴叟，灌园聊避世。搰搰自行汲，不肯生机事。掉首谢圣儒，比之为技系。混沌虽假修，厥言良有味。世人徒营营，心劳自憔悴。
感怀二十首·其十一
作者：于慎行
朝代：明

三年雕一叶，为日已蹉跎。木鸢徒跕跕，不能出网罗。天巧固已凿，于世亦何加。大圆惟混混，万木生条柯。工者力常少，拙者力常多。操斤代大匠，伤手将如何。
感怀二十首·其十七
作者：于慎行
朝代：明
体裁：古风

大鹏运溟海，举翮触四隅。鹪鹩巢一枝，栖息常有馀。适志无小大，窥化有盈虚。昔日五侯里，狐兔嗥其墟。君平卜百钱，常有终岁储。老氏戒止足，千古铭盘盂。
感怀二十首·其十七
作者：于慎行
朝代：明

大鹏运溟海，举翮触四隅。鹪鹩巢一枝，栖息常有馀。适志无小大，窥化有盈虚。昔日五侯里，狐兔嘷其墟。君平卜百钱，常有终岁储。老氏戒止足，千古铭盘盂。
感怀二十首·其十三
作者：于慎行
朝代：明

十五弄柔翰，操业游艺林。纵志有遐览，颇见千古心。委质事明主，岁月忽已深。怀思敢不报，所愧在浮沉。悲歌览青镜，长恐华发侵。大块陶万籁，纤巨固殊音。微尚在虚恬，经世非所任。俛仰感白日，啸咤谁能禁。
感怀二十首·其十九
作者：于慎行
朝代：明

六籍既已远，扬马不可作。铅刀为湛卢，腊鼠称周璞。伟哉二三子，将操郢匠凿。胡为崇亢厉，亦复呈丹雘。裂吻御寒菹，飘帷奏清角。信美非大观，矩裁焉所托。雅道和且平，治音安以乐。不悲而嘘唏，皇风无乃薄。
感怀二十首·其十二
作者：于慎行
朝代：明

登彼蓟门道，东望渔阳城。渔阳秋草落，万里阴云生。鸣笳弥旷野，虏骑何纵横。羽书东西驰，刁斗日夜鸣。一战左贤遁，再战谷蠡惊。白骨蔽榛莽，落日空原平。成功苟如此，安得有吞声。
感怀二十首·其十五
作者：于慎行
朝代：明

昔我珠树林，荧荧照琼岛。子仲工文词，奇气何夭矫。如何时不遇，岁宴空山道。卞玉苟不开，谁知为世宝。伤彼蕙与兰，含芳扬绿藻。严霜被空谷，将欲同秋草。用大世所难，咄唶令人老。
感怀二十首·其十八
作者：于慎行
朝代：明

栎社有大树，轮囷以樛棼。下枝蔽牛马，上干干青云。匠伯睨不顾，终古绝斧斤。翡翠巢南海，何尝慕世氛。金丸落珍木，惟以羽毛文。膏火为谁销，兰香徒自焚。多材实身累，沉溟与道群。
感怀二十首·其十六
作者：于慎行
朝代：明

习习泽中鸟，斑斑五采质。天寒游石梁，十步不得食。一朝栖灵囿，羽翰生颜色。餐君玉山禾，饮君丹霞液。道旁有寒士，感之长太息。拂拭岂不怀，人养非所适。愿因晨风发，振我凌空翼。
感怀二十首·其十四
作者：于慎行
朝代：明

家本东海裔，樵牧东山下。先子秉儒术，歌音追大雅。一吏稍浮沉，举世无知者。眇予秉薄祜，宛洛随车马。丘陇日以遥，松柏在原野。风木无停音，雨露凄其洒。一为皋鱼叹，零涕缘缨泻。
感怀二十首·其四
作者：于慎行
朝代：明

迢迢泰山隅，渺渺无行迹。猿鸟夹路啼，松桂百馀尺。中有啸歌士，鸣琴卧泉石。夕采山上薇，朝吸松间液。放情凌绛霄，流目瞩四极。宴息藐无言，中情多所适。我欲往从之，惜哉无羽翼。
慰于子冲内艰用可大韵
作者：于慎行
朝代：明

闾门此日欲何依，岩桂庭萱事事非。千里空悬游子梦，一寒谁念故人衣。春风四壁馀长铗，夜雨空堂有断机。莫向乾坤悲落魄，三斋年少似君稀。
慰宗侯玄同契丈居庐
作者：于慎行
朝代：明

端居岁云晏，雨雪涂周行。寒夜不得寐，起坐思天方。天方有良友，皎若圭与璋。间者阔闻问，匪谓殊津梁。方修倚庐礼，自废蓼莪章。天风号林树，乌鸟鸣声长。曾闵既人纪，皋连亦国良。吾邦贤圣里，风轨敦侯王。愿言一往慰，我马摧以黄。居诸谅已迅，霜露多悽怆。光前固有道，孺慕徒为伤。君其勉餐食，锡类方未央。
戏贺侯六新纳少姬四首
作者：于慎行
朝代：明

宛转银屏怯向人，兰釭斜背拭罗巾。妾身不恨生来晚，只小檀郎四十春。梅花斗帐月沈沈，梦到阳台路正深。何处愁声听不得，隔房人诵白头吟。凤女新调玉管箫，碧桃花底夜迢迢。阳台一段閒云雨，总向襄王梦里消。双鬟娇小未当垆，嫁得虬髯美丈夫。一曲琴心何处应，新声挑出凤将雏。
戏贺侯六新纳少姬四首·其一
作者：于慎行
朝代：明

宛转银屏怯向人，兰釭斜背拭罗巾。妾身不恨生来晚，只小檀郎四十春。
戏贺侯六新纳少姬四首·其三
作者：于慎行
朝代：明

凤女新调玉管箫，碧桃花底夜迢迢。阳台一段閒云雨，总向襄王梦里消。
戏贺侯六新纳少姬四首·其二
作者：于慎行
朝代：明

梅花斗帐月沈沈，梦到阳台路正深。何处愁声听不得，隔房人诵白头吟。
戏贺侯六新纳少姬四首·其四
作者：于慎行
朝代：明

双鬟娇小未当垆，嫁得虬髯美丈夫。一曲琴心何处应，新声挑出凤将雏。
战城南
作者：于慎行
朝代：明

去年战，龙城南，今年战，乌丸北。海门半夜风雨声，岛屿微茫天地黑。边营嗷嗷新鬼号，头颅乱落芙蓉刀。平明幕府歌钟起，白璧黄金北斗高。夷奴垂鞭出海峤，回首辽阳马上笑。可怜膏血满野涂，异方饱死原上乌。至今愁望零支道，白草寒霜万骨枯。
战城南
作者：于慎行
朝代：明

塞北朝传警，城南夜合围。旗翻明月暗，剑落晓星微。朔气声刁斗，边霜卷铁衣。横行期万里，酣战不知归。
房侍御邀登观音台
作者：于慎行
朝代：明

杰观俯重台，烟波四望开。霞边千树没，杯底片帆来。霜月寒相射，云鸿暮转哀。滔滔大江水，到海几时回。
扈从恭谒山陵纪述十四韵
作者：于慎行
朝代：明

启佑钦昭代，勋华冠列王。九宫灵肃穆，十叶祚辉光。弓剑仪型远，松楸岁月长。璿仪扃大象，玉座敞玄堂。河岳开天险，乾坤护地藏。势应环雁塞，脉起自龙冈。寂寞轩皇鼎，虚无汉殿觞。皇情勤岁事，明德荐时尝。环佩群真会，粢盛万国将。六宫陪负土，百辟扈濡霜。上食雕筵邃，游衣玉辇香。骖驔玄武仗，寥廓白云乡。圣孝绵无极，神图巩未央。侍臣三倡叹，稽首咏羹墙。
扈从春际上陵四首
作者：于慎行
朝代：明

诸陵王气接神京，法驾春禋出禁城。万户莺歌迎凤管，九衢花雨拂霓旌。连山地入长杨苑，夹道兵陈细柳营。负橐趋陪知最宠，属车徐动扈天行。隔夜銮车驻翠微，平明鱼钥启彤扉。宫前七校传刁斗，马上千官著赐衣。地转钩陈成象纬，山开云物写恩辉。春游远薄横汾曲，祖德宗功信不违。云间神阙九关开，树杪仙舆万乘来。雾雨萧萧阴辇路，松楸郁郁锁城台。摐金大乐空山应，裸玉崇仪列辟陪。闻道龙衣亲负土，汉家原庙不胜哀。六龙回驭苑西天，湖上春阴敞御筵。山绕离宫金作嶂，水依行漏玉为泉。骖騑满路花香里，灯火薰霄树影边。百里昆明连太液，铙歌九部引龙船。
扈从春际上陵四首·其一
作者：于慎行
朝代：明

诸陵王气接神京，法驾春禋出禁城。万户莺歌迎凤管，九衢花雨拂霓旌。连山地入长杨苑，夹道兵陈细柳营。负橐趋陪知最宠，属车徐动扈天行。
扈从春际上陵四首·其三
作者：于慎行
朝代：明

云间神阙九关开，树杪仙舆万乘来。雾雨萧萧阴辇路，松楸郁郁锁城台。摐金大乐空山应，裸玉崇仪列辟陪。闻道龙衣亲负土，汉家原庙不胜哀。
扈从春际上陵四首·其二
作者：于慎行
朝代：明

隔夜銮车驻翠微，平明鱼钥启彤扉。宫前七校传刁斗，马上千官著赐衣。地转钩陈成象纬，山开云物写恩辉。春游远薄横汾曲，祖德宗功信不违。
扈从春际上陵四首·其四
作者：于慎行
朝代：明

六龙回驭苑西天，湖上春阴敞御筵。山绕离宫金作嶂，水依行漏玉为泉。骖騑满路花香里，灯火薰霄树影边。百里昆明连太液，铙歌九部引龙船。
投笔歌送侯兄上清浪参将
作者：于慎行
朝代：明

昔年谒告黄山侧，西风送尔游京国。我来昨日入明光，送尔南登古夜郎。相逢相送何其迫，踟蹰沟水令心伤。翩翩尔自佳公子，丞相勋名在国史。中丞踔跞本如龙，汗血神驹更千里。关西老将力不如，鲁国诸生名大起。十年不售昭王台，辕下长鸣泣未已。尔时投笔大昂藏，仗剑悲歌去故乡。两臂常开十石弩，千金笑入五陵场。横行直贯单于幕，手缚楼烦紫塞旁。六骡已遁一骑返，雪花如席高云黄。马首血悬月氐器，小妇垆头索酒尝。赤囊一日奏阙下，锦鞚飞尘朝建章。三十男儿好身手，腰悬两绶黄金珰。旄头已落胡天久，郅支呼韩同稽首。不闻天子猎长杨，却召将军屯细柳。西南未罢伏波军，都护金章大如斗。生年自有封侯骨，弹铗长歌劝君酒。长歌未已涕沾裳，客子浮云各一方。两甥牵裾啼不去，一双白璧腾精光。大者日受三四卷，小者学语声琅琅。顾我犹多离别叹，怜君不作儿女肠。吁嗟乎，桂水横烟不可迫，流入牂牁天地坼。湘潭七十五长亭，羡尔今为万里客。旌节遥连铜柱阴，楼船直压鲸波白。诸部蕃王伏道周，千群将吏喧江泽。玄猿暝啸跕鸢惊，正使豪游壮心魄。春江瑶草绿可折，何当寄我长安陌。
折杨柳
作者：于慎行
朝代：明

朱楼临大道，垂柳正依依。叶浅低愁黛，花轻上舞衣。三河春欲尽，五岭戍初归。何地应肠断，关前雪正飞。
报云翠山道士许公
作者：于慎行
朝代：明

契阔茅山侣，书来见素心。养砂还守灶，种树已成林。月出岩泉冷，花飞石洞阴。知君相忆久，日听晓猿吟。
报李本宁太史书兼讯东游
作者：于慎行
朝代：明

沅芷澧兰别思虚，江湘何地拥离居。秋风不下孤黄鹄，明月空传双鲤鱼。华发交游应更少，清时才俊好谁如。悬知太史东游后，玉简重编禹穴书。
报邬山人汝翼
作者：于慎行
朝代：明

念子不能寐，三年阙报书。自缘归兴久，非是故情疏。南北无宁岁，江湖有索居。尔时吴市隐，寥落复何如。
抵舍承邢知吾侍御赐问裁答二首
作者：于慎行
朝代：明

海畔投簪始，伊谁问索居。长安千里使，济水数行书。世事焚鱼外，时名梦鹿馀。平生周柱史，避俗意何如。海岳终堪隐，风尘几倦游。采芝随绮季，种竹待羊求。月迥春天树，江寒雪夜舟。何时芳驾至，尊酒一淹留。
抵舍承邢知吾侍御赐问裁答二首·其一
作者：于慎行
朝代：明

海畔投簪始，伊谁问索居。长安千里使，济水数行书。世事焚鱼外，时名梦鹿馀。平生周柱史，避俗意何如。
抵舍承邢知吾侍御赐问裁答二首·其二
作者：于慎行
朝代：明

海岳终堪隐，风尘几倦游。采芝随绮季，种竹待羊求。月迥春天树，江寒雪夜舟。何时芳驾至，尊酒一淹留。
招山人歌
作者：于慎行
朝代：明

城中山人常苦多，山中山人常苦少。我来杖策入山中，山人门外迹如扫。闻道长安方大索，髡钳赭尽荷衣色。今朝司狱中书，昨日平津座上客。大国并容何事无，防川防口无乃渝。山人有山归亦得，慎莫出走越与胡。
拟门有万里客行送胡孝廉孟韬孟韬为其先君求志远走长安云
作者：于慎行
朝代：明

门有万里客，摄衣造我堂。风尘著眉目，车马倚道傍。问子今何为，执手涕沾裳。自隐匡山隅，承欢乐且康。三复南陔咏，旋废蓼莪章。饮棬悲鸣木，陟岵悽严霜。日月既不处，遗德亦未忘。幽兰委涧沚，无风谁为扬。愿子片石书，永我寸草肠。以兹冒炎暑，屣履涉江湘。我闻再三叹，俛仰以徬徨。亦有明发怀，感此中情伤。念君苦行役，且复尽一觞。修词谅非任，其敢沫馀芳。君怀双虹剑，耿耿明星光。一当万乘主，为宝诚难量。如何慕皋鱼，空为孺子怆。归其保玉体，天路以翱翔。
挽中立宗侯四首
作者：于慎行
朝代：明

彼美银潢彦，名高鲁国儒。藏书淹四部，作赋侈三都。日瑩瑶台雪，天沉碧海珠。十年怀旧赏，肠断绿云孤。谁言天路远，倏尔赋游仙。貌忆登龙日，神疑化鹤年。墨堂苔藓闭，画阁网丝悬。忍望邾城墓，萧萧宰树烟。斯人不可见，一代失风流。未就黄金药，先成白玉楼。才名留海内，宾客散池头。此夜朱门月，空悲兔苑游。芳草春来绿，王孙去可伤。凭谁传旧业，先自弃高堂。笙鹤浑疑幻，人琴尽欲亡。平生知己泪，一湿薜萝裳。
挽中立宗侯四首·其一
作者：于慎行
朝代：明

彼美银潢彦，名高鲁国儒。藏书淹四部，作赋侈三都。日瑩瑶台雪，天沉碧海珠。十年怀旧赏，肠断绿云孤。
挽中立宗侯四首·其一
作者：于慎行
朝代：明
体裁：五言律诗

彼美银潢彦，名高鲁国儒。藏书淹四部，作赋侈三都。日莹瑶台雪，天沉碧海珠。十年怀旧赏，肠断绿云孤。
挽中立宗侯四首·其三
作者：于慎行
朝代：明

斯人不可见，一代失风流。未就黄金药，先成白玉楼。才名留海内，宾客散池头。此夜朱门月，空悲兔苑游。
挽中立宗侯四首·其二
作者：于慎行
朝代：明

谁言天路远，倏尔赋游仙。貌忆登龙日，神疑化鹤年。墨堂苔藓闭，画阁网丝悬。忍望邾城墓，萧萧宰树烟。
挽中立宗侯四首·其四
作者：于慎行
朝代：明

芳草春来绿，王孙去可伤。凭谁传旧业，先自弃高堂。笙鹤浑疑幻，人琴尽欲亡。平生知己泪，一湿薜萝裳。
挽关西马相公十二韵
作者：于慎行
朝代：明

揆路登贤日，台阶扈圣年。长庚光若月，太华降从天。听履鸾台旧，横经鹤禁偏。两朝资棐亮，万化想陶甄。不悟鸿钧运，真如纠纆缠。黄麻花里拜，素幔雪中旋。一夕虚金铉，千秋闭玉泉。都人捐佩玦，明主辍宫悬。无复梅和鼎，空悲楫济川。函关销紫气，渭水出新阡。惨怆秦台月，凄凉陇树烟。唯馀麟阁画，终古绣青传。
挽李北山先生二首
作者：于慎行
朝代：明

海岳灵分振代英，当年神降是长庚。风尘一吏淹华发，词赋千秋起盛名。紫气关前何日隐，玉楼天上几时成。愁听化鹤归来后，嘹唳寒城夜月声。符玺先朝侍未央，陆沉今古事堪伤。骑箕自应星精位，握椠还为地府郎。箧里遗书存禅草，壶中大药失仙方。心期欲解延陵剑，落日悲风起白杨。
挽李北山先生二首·其一
作者：于慎行
朝代：明

海岳灵分振代英，当年神降是长庚。风尘一吏淹华发，词赋千秋起盛名。紫气关前何日隐，玉楼天上几时成。愁听化鹤归来后，嘹唳寒城夜月声。
挽李北山先生二首·其二
作者：于慎行
朝代：明

符玺先朝侍未央，陆沉今古事堪伤。骑箕自应星精位，握椠还为地府郎。箧里遗书存禅草，壶中大药失仙方。心期欲解延陵剑，落日悲风起白杨。
挽赵少虚先生四首
作者：于慎行
朝代：明

去矣云林客，伤哉艺苑豪。百年双白鬓，万事一青袍。道自平生拙，名堪此日高。所悲逢圣世，汩没掩蓬蒿。文雅从兹尽，荣华亦有休。吾徒还一涕，尔辈自千秋。旧馆青山暮，重泉白日幽。惟馀清汶水，长绕墓田流。十里春风苑，年年出汉关。调空高渌水，俗自薄朱颜。星彩归天上，玄经播世间。乞铭遗札在，一读泪潺湲。浮沉千古事，无力念鸿钧。陵替存吾道，穷愁竟尔身。冯唐空自老，原宪不知贫。他日山阳路，谁为笛里人。
挽赵少虚先生四首·其一
作者：于慎行
朝代：明

去矣云林客，伤哉艺苑豪。百年双白鬓，万事一青袍。道自平生拙，名堪此日高。所悲逢圣世，汩没掩蓬蒿。
挽赵少虚先生四首·其三
作者：于慎行
朝代：明

十里春风苑，年年出汉关。调空高渌水，俗自薄朱颜。星彩归天上，玄经播世间。乞铭遗札在，一读泪潺湲。
挽赵少虚先生四首·其二
作者：于慎行
朝代：明

文雅从兹尽，荣华亦有休。吾徒还一涕，尔辈自千秋。旧馆青山暮，重泉白日幽。惟馀清汶水，长绕墓田流。
挽赵少虚先生四首·其四
作者：于慎行
朝代：明

浮沉千古事，无力念鸿钧。陵替存吾道，穷愁竟尔身。冯唐空自老，原宪不知贫。他日山阳路，谁为笛里人。
挽赵秀才竹里二首
作者：于慎行
朝代：明

别来能几日，溘已隔重泉。不作鹏抟海，翻成鹤上天。谈经溪阁月，对酒竹楼烟。回首东山社，伤心涕泫然。连年家难剧，双泪日沾缨。已叹无兄弟，谁堪丧友生。延陵荒草合，管子旧台倾。更甚山阳路，空闻笛里声。
挽赵秀才竹里二首·其一
作者：于慎行
朝代：明

别来能几日，溘已隔重泉。不作鹏抟海，翻成鹤上天。谈经溪阁月，对酒竹楼烟。回首东山社，伤心涕泫然。
挽赵秀才竹里二首·其二
作者：于慎行
朝代：明

连年家难剧，双泪日沾缨。已叹无兄弟，谁堪丧友生。延陵荒草合，管子旧台倾。更甚山阳路，空闻笛里声。
摄山夜宿予怀上人
作者：于慎行
朝代：明

十年浑似梦，相见各依然。僧腊青山老，诗名白社偏。松间对微月，竹里听流泉。预怅明朝别，西风送客船。
摄山观无尽禅师入定
作者：于慎行
朝代：明

师今方入定，胜果几时成。法向无空灭，心因不住生。湿灰犹示相，稿木可为形。恍忽莲台上，人天涌化城。
放鹿
作者：于慎行
朝代：明

园鹿知无恙，羁栖亦自愁。本非笼槛物，岂有稻粱谋。缥缈云中驾，虚无海上游。只应常放汝，相伴踏林丘。
故城道中夜泊
作者：于慎行
朝代：明

长堤高柳暮云平，入夜扁舟堰口横。千里烟波通海戍，三家村落杂齐声。残灯微照孤帆动，短笛寒吹片月明。客枕清泠浑不寐，沧洲一望飒然惊。
文华殿进讲有述
作者：于慎行
朝代：明

珥笔承恩既有年，论思今复厕群仙。春城日永纡清漏，晓殿云深拥细旃。袖拂天香开绣简，心迎睿想入瑶编。却惭经术元疏薄，献纳无裨荷宠偏。
新城馆中夜坐
作者：于慎行
朝代：明

独坐燕南馆，桃灯坐自深。还家游子路，去国迩臣心。落月征车动，寒霜客袂侵。陆沉非避世，吾道在云林。
新春报二兄书
作者：于慎行
朝代：明

雁行中断两天分，南浦春声昨夜闻。池上梦回千里月，山中人隔几重云。雄文未献河东赋，壮略曾观陇右军。金马浮沈休借问，只应猿鸟自为群。
新春独坐有念
作者：于慎行
朝代：明

青阳布岁和，鼓籥回嘉律。如何后皇心，条风犹惨慄。七日不出门，块焉坐斗室。咄嗟顾庭除，感念端非一。岂无闾巷欢，亦多朝市匹。白首尽如新，谁为胶与漆。避世良所欣，延龄岂有术。人生陶大块，飘如驹过隙。苟欲役风尘，何物关名实。旨哉盈觞酒，优游以永日。
新都程君房寄墨数螺道中为税使所榷戏作志感
作者：于慎行
朝代：明

客卿闻已渡江涔，乌有何从问艺林。楮国交游成落寞，松侯封爵付销沉。思玄但检张衡赋，守黑空遵老氏箴。为语中人休错误，隃麋原不化黄金。
方仞庵陶兰亭二比部邀游栖霞寺
作者：于慎行
朝代：明

禅宫遥对石城开，上客邀欢载酒来。霞散千岩成佛土，天开双峡锁香台。齐梁文物馀残刹，吴楚云山映举杯。正自登临多感慨，秋声萧瑟若为裁。
方山别后得冯少宰寄诗赋答口号
作者：于慎行
朝代：明

不堪别思倚高秋，人自魂销水自流。莫问留侯何事业，只今已伴赤松游。
日观峰歌
作者：于慎行
朝代：明

岱岳峰头一片石，天光杳杳连空碧。我来夜扫石上云，未明看见海中日。日出海东几千里，茫茫不辨云与水。天鸡啁喔海上啼，东方霞气半边紫。忽然潋滟琉璃丹，一泓捧出赤玉盘。长绳斜挽不得上，半时方到扶桑端。扶桑枝叶成五色，海水明灭一线白。日旁云气如连山，目中欲识鲛人国。平明日高海水乾，满天翕赩红气团。三山金阙流安在，六鳌背骨秋霜寒。忆昔秦帝东封年，欲浮白浪游灵仙。驱石作桥不可涉，金支翠羽空西旋。几时得见海中出日三千丈，脱屣妻子如浮烟。眼前朱生信豪士，侧帽大叫石上眠。我亦欲取巨石填东海，挥戈且止羲和鞭。六龙不停日如矢，仰天呜呜酒热耳。
明妃曲送可大
作者：于慎行
朝代：明

妾本名家子，十五颜如玉。罗绮闭重闺，羞道黄金屋。君王选秀色，早岁入深宫。三年不召见，憔悴泣春红。同时入宫人，一一锦屏中。芳颜自倚能倾国，肯学他家买画工。祗怜寂寞深宫里，不道风尘边塞起。君王一顾不可留，蛾眉远嫁三千里。红颊两行啼，边城草色萋。今宵胡地月，昨夜汉宫鸡。汉宫桃李春如雪，此时缄怨辞丹阙。但使君心悟画图，不惜龙沙愁夜月。
春初得吴太原道中书有怀
作者：于慎行
朝代：明

草色春城叹索居，虚窗残月渺愁予。忽从五马边淮路，传得双鱼隔岁书。汾水东流连朔塞，关门北望是穹庐。晋阳亦是谈兵地，莫使平时保障疏。
春半
作者：于慎行
朝代：明

卧病忽已久，閒房鸣素琴。徘徊紫芝意，惆怅青春深。芳草乱迷径，残花空满林。凭轩送高鸟，驰思渺难任。
春日同于子冲上灵岩寺四首
作者：于慎行
朝代：明

寺自高齐辟，山从岱岳盘。云霞千嶂晓，风雨万松寒。路绕泉声入，花分鸟道看。忽闻钟磬发，作礼叩旃檀。为访名山胜，来参梵帝筵。烟霞围宝地，龙象拥诸天。喻法昙花落，翻经贝叶传。朗公今化石，不转谒金仙。春阴连岳麓，法界满祗林。巨壑浮云细，悬崖白日深。野僧閒入定，山鸟静多音。幸共齐年侣，同皈出世心。双峰最高顶，倚杖白云扉。树杪看人出，山坳送鸟飞。钟声众壑满，香霭下方微。三观凭阑得，因风欲振衣。
春日同于子冲上灵岩寺四首·其一
作者：于慎行
朝代：明

寺自高齐辟，山从岱岳盘。云霞千嶂晓，风雨万松寒。路绕泉声入，花分鸟道看。忽闻钟磬发，作礼叩旃檀。
春日同于子冲上灵岩寺四首·其三
作者：于慎行
朝代：明

春阴连岳麓，法界满祗林。巨壑浮云细，悬崖白日深。野僧閒入定，山鸟静多音。幸共齐年侣，同皈出世心。
春日同于子冲上灵岩寺四首·其二
作者：于慎行
朝代：明

为访名山胜，来参梵帝筵。烟霞围宝地，龙象拥诸天。喻法昙花落，翻经贝叶传。朗公今化石，不转谒金仙。
春日同于子冲上灵岩寺四首·其四
作者：于慎行
朝代：明

双峰最高顶，倚杖白云扉。树杪看人出，山坳送鸟飞。钟声众壑满，香霭下方微。三观凭阑得，因风欲振衣。
春日同朱可大起部冯用韫太史同游恩隆观暨侍中园纪事二首
作者：于慎行
朝代：明

常侍先朝贵，仙宫上苑西。野分青嶂迥，路入白云迷。深树花初发，閒阶草自萋。当年供奉地，犹揭旧璇题。小有兰亭胜，临流一放歌。酒边横落照，花底拂回波。何地疏狂少，吾徒聚散多。春衣浑欲绿，知是藉烟萝。
春日同朱可大起部冯用韫太史同游恩隆观暨侍中园纪事二首·其一
作者：于慎行
朝代：明

常侍先朝贵，仙宫上苑西。野分青嶂迥，路入白云迷。深树花初发，閒阶草自萋。当年供奉地，犹揭旧璇题。
春日同朱可大起部冯用韫太史同游恩隆观暨侍中园纪事二首·其二
作者：于慎行
朝代：明

小有兰亭胜，临流一放歌。酒边横落照，花底拂回波。何地疏狂少，吾徒聚散多。春衣浑欲绿，知是藉烟萝。
春日同罗虞臣囧卿李本宁太史朱可大进士游摩诃庵得冬字
作者：于慎行
朝代：明

春尽看春兴未穷，还陪仙侣叩禅宫。香台路入烟云转，石窦泉从薜荔通。花落诸天浑是雨，松临午日不闻风。当歌一醉愁无赖，回首红尘绮陌东。
春日寄陈从训
作者：于慎行
朝代：明

上日临高台，平堤草已绿。感物动我思，骋望春江曲。春江不可涉，幽人在空谷。葺彼桂兰宇，好此萝薜服。舒啸穆鸾凰，结佩锵琼玉。居依戴颙宅，游踵焦君躅。岂无席上珍，风尘匪所欲。一为倾盖言，相期违世俗。十年旷良觌，念子心烦促。寤寐岂不谐，绵道如川陆。悠悠河上鱼，渺渺云中鹄。缅怀一札书，徒勤万里目。眷言崇令名，加餐以为祝。
春日寄题东郭草堂
作者：于慎行
朝代：明

长忆青门郭，芳菲此日殷。花开三月雨，春隔万山云。夜鹤应谁怨，汀鸥且自群。主人有归梦，莫勒北山文。
春日小斋閒居闻澄上人谈义
作者：于慎行
朝代：明

焚香清昼袅茶烟，小阁閒参一指禅。浩劫尘机何处解，彼方妙谛几宗传。有无尽息超尘境，种地俱空启胜缘。身现人天知是幻，闻师半偈已泠然。
春日山中有怀赵瀫阳年丈时官南越
作者：于慎行
朝代：明

不关寂寞重相思，心折长安握手时。万里铜标人落魄，十年金马事参差。眼青杨柳东风日，头白梅花北向枝。惟有鲁狂容圣世，五湖烟水足恩私。
春日怀寄可大
作者：于慎行
朝代：明

灞上魂销已隔年，御沟烟柳送潺湲。春深欲问南来雁，知到潇湘若个边。
春日承苏岱髯长史寄问赋此奉酬并谢药饵之惠
作者：于慎行
朝代：明

邯郸古道鲁门西，锦字谁将尺素题。遇主虞卿初相赵，谈天驺衍旧游齐。赋成明月堪疑璧，药就黄金试作泥。此日思君何处切，平皋春草正萋萋。
春日有怀东郭草堂
作者：于慎行
朝代：明

吾庐吾所爱，虽小却宜春。草色常经雨，花香不受尘。归期何日定，旅梦此时真。怨杀烟皋鹤，临风待主人。
春日过李宛平于美
作者：于慎行
朝代：明

春风历皇邑，宫草萋其绿。良辰感客心，行游北城曲。有美怀绂人，卧阁方避俗。开尊华轩夕，延我酌？醁。散帙有馀览，瑩情无近瞩。纵横今古谈，日宴未云足。嘉会匪有期，深衷一何笃。眷兹一笑欢，宿心谐所欲。相彼双阙间，涂轨多局促。道旁磬折子，胡为自结束。兰香匪为人，鹄白不日浴。泠然物外赏，愿言偕芳躅。
春日过李宛平于美
作者：于慎行
朝代：明
体裁：古风

春风历皇邑，宫草萋其绿。良辰感客心，行游北城曲。有美怀绂人，卧阁方避俗。开尊华轩夕，延我酌�醁。散帙有馀览，莹情无近瞩。纵横今古谈，日宴未云足。嘉会匪有期，深衷一何笃。眷兹一笑欢，宿心谐所欲。相彼双阙间，涂轨多局促。道旁磬折子，胡为自结束。兰香匪为人，鹄白不日浴。泠然物外赏，愿言偕芳躅。
春日閒居即事
作者：于慎行
朝代：明

閒居愁思转依依，邑里春深正阻饥。深巷炊烟浑欲少，平田蔓草亦应稀。中原寇盗还消长，海外兵戈有是非。好在黄扉诸相国，从容调燮佐宵衣。
春暮
作者：于慎行
朝代：明

归心无可奈，先作送春归。细草河堤合，残花苑路飞。梦回双阙雨，思绕旧山薇。想到征轮动，薰风已上衣。
春暮偕沈澄川太史游城南王氏园亭和韵
作者：于慎行
朝代：明

休沐相招盛会偏，宜春苑路草芊绵。重城楼阁笼春树，曲岛松萝散晓烟。风起花香飘槛外，雨馀山色落尊前。由来杜曲多名胜，斗畔犹疑尺五天。
晋阳男子行
作者：于慎行
朝代：明

太原有男子，壮烈世所无。身长九尺馀，白晰好眉须。自负良家子，募作材官徒。腰中辘轳剑，横击当路衢。并州恶少年，见之伏且趋。一朝览青镜，侘傺空堂隅。三日不出户，忽然见彼姝。绰绰夫容颜，盈盈玉雪肤。蛾眉娟且长，高髻堕马梳。脱我金锁甲，系我绣罗襦。挂我白貂帽，珥我明月珠。委心怀嬿婉，不惜健儿躯。昔为云中鹄，今为水上凫。昔者一何厉，常关十石弧。今者何柔曼，巧笑倾城都。仰视浮云驰，变化不须臾。茫茫窥元运，玄黄无乃渝。世人但云好，不必称丈夫。
晓望
作者：于慎行
朝代：明

早凉开野曙，迥眺出岩扉。日旭风吹面，林香露湿衣。流莺深树语，掉雀野田飞。来往逢村叟，相将荷蓧归。
晚霁
作者：于慎行
朝代：明

忽看云雾敛，返照逐归鸦。壅水笼漂麦，分畦护种瓜。楼阴新见月，山气渐成霞。远忆辽阳戍，军声急暮笳。
暮抵吴家渡杨令君携酒宿王户部别业
作者：于慎行
朝代：明

十月荒山道，迷茫起暮阴。凄风吹古渡，寒雾结平林。地主尊垒远，山家巷路深。因过故人宅，怀旧一悲吟。
暮抵德州城下
作者：于慎行
朝代：明

瞥见漳河水，燕齐两界分。郡楼融晚雪，津柳挂残云。病骨寒应倦，乡音近稍闻。明朝看海气，遥礼泰山君。
暮春同朱可大廷尉游摩诃庵听无弦上人弹琴因饮南园二首
作者：于慎行
朝代：明

福地开真境，萧辰款梵筵。百花春夜雨，一饭讲堂烟。妙法旃檀喻，空音绿绮传。云床容卧起，随意检诗篇。别有祗园胜，春光象外幽。人从莲社饮，地胜竹林游。雨色阴萝幌，钟声度石楼。不愁归路晚，乘月可淹留。
暮春同朱可大廷尉游摩诃庵听无弦上人弹琴因饮南园二首·其一
作者：于慎行
朝代：明

福地开真境，萧辰款梵筵。百花春夜雨，一饭讲堂烟。妙法旃檀喻，空音绿绮传。云床容卧起，随意检诗篇。
暮春同朱可大廷尉游摩诃庵听无弦上人弹琴因饮南园二首·其二
作者：于慎行
朝代：明

别有祗园胜，春光象外幽。人从莲社饮，地胜竹林游。雨色阴萝幌，钟声度石楼。不愁归路晚，乘月可淹留。
暮春邢子愿侍御过访邀登虎窟山洞遇雨和韵
作者：于慎行
朝代：明

春尽无登眺，留山待客来。残花岩际落，野席雨边开。雾合峰阴树，云飞洞口台。醉忘归路远，昏夜踏泥回。
暮过杨刘有感
作者：于慎行
朝代：明

多年不到杨刘戍，此夕冯轩过里门。前代津梁无聚落，旧家萝葛有儿孙。烟横远陇迷山气，日落平沙见雪痕。水木遗踪多所念，惟将悲泪洒空原。
曝经石
作者：于慎行
朝代：明

朝下天门关，夕憩曝经石。此石自何年，斜倚万仞壁。叠嶂洒飞泉，匹练百馀尺。水底玉篆分，了然成鸟迹。其文乃上古，读之茫不识。谁参雪窦禅，永示金仙迹。渌池低宝树，宛见祥河出。兀坐听潮音，洗耳心方寂。
曲阜谒周庙六韵
作者：于慎行
朝代：明

新宫严礿祀，旧域应奎娄。负扆开王化，分茅胙帝丘。勋劳周礼乐，宗祏鲁春秋。暮色徂徕雨，寒声泗汶流。云霞丹殿敞，苔藓玉阶幽。阙里长邻近，犹疑寤寐游。
曲阜谒少昊陵六韵
作者：于慎行
朝代：明

白帝传遗迹，穷桑访故城。丘陵何代筑，碑石几时倾。凤纪金天岁，虹分华渚精。人烟连圣里，鸟雀识官名。落日荒原冷，悲风古木平。祇令郯子国，百世溯宗盟。
曲阜谒颜庙
作者：于慎行
朝代：明

素王宫阙鲁侯台，兖国崇祠此并开。位冠元公师友会，道同皇佐古今才。虚亭玉甃疏眢井，旧巷璇题销绣苔。门外依稀馀辇路，前朝曾睹翠华来。
月夜舟行
作者：于慎行
朝代：明

烟江三五夜，独月引行舟。野色推蓬合，波光进艇留。银蟾天上湿，乌鹊渚边愁。那听楼头笛，怀乡鬓欲秋。
有怀苏八长史
作者：于慎行
朝代：明

三苏称大雅，季子复能文。老作诸侯客，名高国士群。别心燕塞雨，旅舍鹊湖云。家学枚皋在，词坛已策勋。
有所思
作者：于慎行
朝代：明

有所思，乃在萧关道。玉井苍苔岁月深，门前细路生春草。春草如烟秋月缺，路远魂飞不可越。祗听关山笛里声，登楼旷望肝肠绝。东来有鸟正西飞，愿寄一书到海涯。鸟辞天长去不反，藏书怀袖衣带缓。
朗公石
作者：于慎行
朝代：明

朗公已逐诸缘灭，此石何缘号朗公。莫向精魂论片石，都无生灭是真空。
望云翠山绝顶
作者：于慎行
朝代：明

乾坤灵迹自何年，缥缈孤标斗际骞。矗立千寻疑挂日，削成一柱欲承天。荪房近傍瑶坛路，鸟道晴飞玉洞烟。岱岳西来如万马，千峰云气总相连。
望仙吟二首送王鍊师入关
作者：于慎行
朝代：明

云中白鹿上仙家，缑氏城头落綵霞。吹断玉笙人不见，春风一树碧桃花。玉女芙蓉接汉京，金人高掌露华清。茂陵松柏今零落，云里空闻卫叔卿。
望仙吟二首送王鍊师入关·其一
作者：于慎行
朝代：明

云中白鹿上仙家，缑氏城头落綵霞。吹断玉笙人不见，春风一树碧桃花。